Tag: dalab baahi | Martech Zone\nNaqshadaha Tony Bianco si aad ah ayaa looga doonayay Australia muddo ka badan afartan sano, haddana sumadda ayaa ku xareysay joornaalada adduunka ugu saameynta badan iyo liisaska ugu labbiska wanaagsan moodooyinka Australia. Maanta, dad badan oo caan ah iyo moodello ku yaal Mareykanka iyo Yurub oo dhan ayaa lagu arki karaa iyagoo xiran noocyo kala duwan oo Tony Bianco ah iyo qalab. Si looga caawiyo dardar-gelinta ballaadhintooda caalamiga ah iyo dalabkooda xuduudaha, Tony Bianco wuxuu kala shaqeynayaa Pitney Bowes bixinta\nSabti, Agoosto 22, 2015 Sabti, Agoosto 22, 2015 Douglas Karr\nSuuqleyda ayaa inta badan ku badala ereyada dalbashada jiilka (baahida gen) jiilka hogaaminta (hogaamiyaha gen), laakiin isku xeelado ma ahan. Shirkadaha leh kooxaha iibka ee heeganka ah waxay geyn karaan labada istiraatiijiyadood isku mar. Shirkaduhu badanaa waxay leeyihiin koox iib ah oo soo galeysa si ay uga jawaabaan dalabyada iibinta ee la soo dalbado iyo kooxaha iibka ee dibedda ka imanaya si ay ugu lug yeeshaan tilmaamahaas laga soo saaray waxqabadyada jiilka hoggaaminta. Haddii beddelka lagu adeegsan karo khadka tooska ah iyada oo aan lala macaamilin shirkadda, soo saarista dalabku waa muhiim


06 November 2007.\nDagallo lagu wiiqay ciidamada gumaysiga Itoobiya.\nWayaanaha oo arday Itoobiyaan ha Kenya ku laayay.\nGudoomiyaha xarunta dhexe ee jwxo oo ka warbixiyey dagaalo six un loogu wiiqay gumaysiga.\nQoraal ka digaya shirqoollada gumaysiga oo Hooggaanka Warfaafintu soo saaray(Celis 2)\nWariyaha RX uga soo warrama dalka Ogaadeenya ayaa noo soo sheegay dagaallo dhawr ah oo si wayn loogu wiiqay ciidammada saama la-luudka ah ee gumaysiga Itoobiya. Dagaalladaasi waxay u dheceen sidatan;\n03/11/07 dagaal ka dhacay Shawli, oo Garbo ka tirsan, waxaa ciidammada caga-jidka ah ee gumaysiga Itoobiya lagaga dilay 7 askari, 4 kalana waa lagaga dhaawacay.\n04/11/07 waxaa mar kale ciidammada gumayisga lagu weeraray Doofaarey, oo Shawli u dhaw, waxaana laga dilay 4 askari, 5 kalana waa laga dhaawacay.\nIsla 04/11/07 dagaal ka dhacay Sasabane, waxaa ciidammada gumaysiga lagaga dilay 2 askari, 4 kalana waa lagaga dhaawacay. Ciidammada gumaysiga ayaa dagaalkaas ka dib waxay nin shacab ah ku dileen magaalada Sasabane, waxaa sidoo kale la sheegayaa inay mar kale dab qabadsiiyeen magaalada Sasabane.\nSidoo kale 04/11/07 dagaal ka dhacay Gol-dalaaq, oo Fiiq ka tirsan, waxaa ciidammada gumaysiga lagaga dilay 5 askari, 8 kalana waa lagaga dhaawacay.\n30/10/07 Hadha, oo Shaygoosh ka tirsan, dagaal CWXO iyo kuwa gumaysiga Itoobiya ku dhex maray, waxaa ciidammada gumaysiga lagaga dilay 8 askari, 5 kalana waa lagaga dhaawacay.\n22/10/07 waxaa weerar mir loo gaystay ciidammada gumaysiga ee fadhiya magaalada Waafdhug, waxaana weerarkaas loogu gaystay khasaare aan faahfaahintiisa la haynin.\n21/10/07 magaalada Shilaabo waxaa weerar loogu gaystay baabur ay wateen ciidammada gumaysiga Itoobiya, waxaana weerarkaas lagaga dilay 5 askari, 9 kalana waa lagaga dhaawacay.\nCiidammada gumasiga ayaa waxyeellooyin kala duwan u gaystay dadwaynaha rayadka ah ee Ogaadeenya. Waxyeellooyinkan ayaa ka dhacay meelo kala duwan oo Ogaadeenya ka mid ah.\n01/11/07 waxay ciidammada gumaysugu Muluqa, oo Shaygoosh ka tirsan, ku dileen laba nin oo shacab ah oo midkood aan magaciisa helnay. Ninka aan agaciisa helnay waxaa lagu magacaabi jiray Aaden-dheere Sh Yuusuf.\n30/10/07 Ban-yare, oo Iimey ka tirsan, waxay ciidammada gumaysigu ku xidhxidheen dadka kala ah;\n1- Sawda Cabdi Qoorleex\n2- Sooc Carab Jiiliye iyo\n3- Catir Cabdi Muuse\n04/11/07 ciidammada gumaysiga Itoobiya ayaa 3 Neef oo Lo’ ah ku qashay Shawli, oo Garbo ka tirsan. Lo’dan u guaysigu qashay waxaa kala lahaa;\n1- Geeddi Cali oo 1 Neef lahaa iyo\n2- Wacdi Ibraahim oo isaguna 2 Neef lahaa.\nWayaanaha oo arday Itoobiyaan ah Kenya ku laayay\nNinman dabley ah oo ka tirsan qaybta wax khaarijisa ee Ururka TPLF ayaa seddex dhalinyaro ah oo horay uga titsanaa ardayda Jaamacadda Addis Ababa jimcihii ku dilay magaalada Nairobi ee dalka Kenya, waxay sidoo kale dhaawacyo gaadhsiiyeen laba kale, sidaas waxaan ka soo xiganay Shabakada warbaahinta ee Ethiopian Review.\nNimankan dableyda ah ayaa la sheegay inay ardaydan dibada ugala soo baxeen qolki ay ku jireen, ka dibna guriga hortiisa ku togteen.\nNimankan dableyda ah, oo ka tirsan koox si qarsoodi ah dadka u khaarijisa oo uu leeyahay Ururka TPLF, ayaa sabtidii haddana mar kale isku dayay inuu dilaan afar joornaalayste oo Itoobiya ka soo cararay. Nimankan ayaa joornalaystayaashan xoog kagala soo baxay gurigii ay ku jireen, hase yeeshee intii ayna dilin ayaa dad badani isugu soo baxay dhawaaqii iyo habar-wacashadii joornaalaystyaasha, taasoo keentay in dableydii Wayaanaha ay halkaas ka cararaan.\nArdayda iyo joornaalaystayaasha Itoobiyaanka ah ee ka soo cararay taliska Addis Ababa ee qoxootiga ku ah dalka Kenya ayaa aad uga argagaxsan afduubka iyo dilalka ay Woyaanuhu ugu gaystaan Kenya dhexdeeda, waxay cabasho u gudbiyeen Hay’adda UNHCR, iyagoo ka cdsaday inay la xidhiidho masuuliyiinta Kenya oo ka dalabto inay sugto ammaanka qoxootiga dalkooda gabbaadka u soo raadsaday.\nWariye ka socda Idaacada CBC Radio ee Canada oo lagu magacaabo Stephen Puddicombe (ISTIFAN Bedhicomb) oo booqdey Jigjig ayaa waxa uu hadalkiisa ku bilaabayaa "Jigjiga qiyaastii waxay ku talaa dhamaadka Jidka dhinaca bari ee Itoobiya oo 1 saac loogu socdo Xuduuda Soomaaliya jid boodh iyo oo bood-boodan. Waa tuulo yar boodh badan oo ay u badan yihiin Dad Soomaali ah oo Muslimiin ah.Gaadhi Dameerada wadada maraya ayaa ka badan baaburta jidka haysa.\nDadka ajnabiga ah gaar ahaan Wariyayaasha waxay u baahan yihiin ogolaansho in ay tagaan Jigjiga, taas oo aanan anagu haysanin.\nWaxa aan u nimid Jigjiga in aan baadhi taan ku sameyno eedeymo dad badani u soo jeediyeen Ciidamada Itoobiya in ay xad-gudubyo ku sameysay.\nNinkii na hagayey waxa uu noo kaxeeyey kulan qarsoodi ah, waxa aaan qaadney hal wado, kadibna waxa aan u istaagney in aan shah cabno, anaga oo mar kasta dhinacayada eegeyna. Kadibna waxa aan qaadney wado kale anaga oo si dhaqso ah u eegeyna dhinacyada iyo xaga dambe bal in nala soo dabo galey iyo in kale. Kadibna waxa aan deg-deg u galey oo nalagu qariyey guri ay ku goglan tahay kadiifado guudan, waxaana isla daqiiqdokadib soo galey 3 nin oo Odayaal ah oo fadhiistey halkii ay ku goglaneyd Katiifadu, iyaga oo lugaha is weydaarinaya ama doonyeysanaya. Iyaga oo la hadalaya turbaan waxa ay nagu dhaheeni, Na wedyiiya waxa aad su'aal qabtaan, waqti badan ma hayno koley waa nala wada xidhi doonaa,.\nNimankan weydiideen in ay magacayadooda sheegaan, waayo waxay ka cabsi qabaaan in dawlada Itoobiya ka aar gudato. Ninka kowaad waxa uu sheegay in 8 qof oo Tuuladiisa a mid ah ay Ciidamada Itoobiya dal-daleen, iyaga oo ku eedeynaya in ay gacan saar la leyhiin Jabhada ONLF Waxa kale oo ay sameeyeen in ay gubeen tuulada isla markaana dhaceen hantida, arintan oo dhacdey sanadkii hore.\nNinka 2aad ayaa isaguna sheegay in Caruur badan u dhimatey gaajo, waayo dawladda Itoobiya uma ogolaaneyso in cunto gaadho dadkaas, waxa kale oo uu sheegay in wiilkiisa iyo mid uu adeer u yahay hortiisa lagu dal-daley oo lagu kufsadey, waxa uu intaas ku darey in marka dhibaatadiisa la bar-bar dhigo waxa ka dhacey meelaha qaarkood ay tiisu tahay wax aad u yar. Waxa uu ninkaasi intaas raaciyey in dad badan oo ka mid ah qosykiisa la laayahay oo uusan ogeyn in ay nool yihiin ama dhinteen.\nJimciyada Qurumaha ka dhaxeysa ahyaa waxa ay soo saartey warbixin bishii Sept 19 iyaga oo ka digey in goobolkan oo ay ku noolyihiin 4.5 milyan qof ay macaluul qarka u saran yihiin mar kale, iyada oo xiligan ay macaluusha tahay mid aan dabicii ahayn oo ay sababtey dawlada oo dadka ka hortaagan in ay cuntadu gaadho iyo iayada oo loo diiday hay'adaha samafalka in ay ka hawlgalaan.Ogadeniya, arintan oo ah dagaalka qarsoon ee ay Itoobiya ka wado Ogadeniya. Dagaalkaas oo ay dhegaha ka laabteen aduunka, siiba dawladaha deeqda siiya Itoobiya. Dawladda Canada waxa ay Itoobiya siin doontaa sanadkan 95 milyan\nJabhada ONLF waxa ay dagaal joogto ah ku haysaa Ciidamada Dawlada Itoobiya iyo qof kasta oo horjoogsada\nPaul Hebert oo ah Madaxa UN qaybtiisa gar-gaarka ee Itoobiya (UN- OCHA) oo ka mid ahaa koox mudo isbuuc ah bishii September baareysay dhibaatada ka taagan Ogadeniya ayaa waxa uu sheegay in UN ay diyaarisay warbixin gaar ah oo ku saabsan xaalada Xuququl Insaanka ee Ogadeniya, marka laga reebo mido bani'aadaminimada. Inkasta oo si aad ah looga Hadley mida bani'aadamnimada, marna lama sheegin ama la soo daabicin arimaha la xiriira xuququl Insaanka. Waxa uu sheegay in ay warbixinta Xuquuqul insaanka aad ugu sheegeen dhibaatada ay soo arkeen, iyaga oo si hoose dawlada Itoobiya ula wadaagey in ay wax ka qabto, balse ilaa hada wax jawaab ah kama aanaan heli dawladda Itoobiya.\nXubno badan oo ka mid ah shaqaalaha UN-ta ayaa cadeeyey ama aaminsa sababta aan warbixinta xuquuqul insaanka loo soo bandhigin in ay tahay iyada oo warbixintaasi aad u dhaawaceyso dawlada Itoobiya, sidaas darted la door bidey in si hoose iyada loola wadaago.\nAmbaashatorka Wadanka Canada u fadhiya Itoobiya ayaa isaguna sheegay in ay ku dadaalayaan sidii ay ula shaqeyn lahaayen dawlada Itoobiya in ay xaliso arimah Ogadeniya,, waxa uuna sheegay in Itoobiay dani ugu jirto in ay furto albaabada iyo dariishadaha hadii kale warbixinadan waxa ay noqon doonaan kuwa faraha ka baxa.\nWadanka Canada ayaa isaguna soo saaraya sharci lagu eegaya sida deeqda ay bixiso loo isticmaalo , iyaga oo eegaya in dhaqaalaha ay bixiso uu u qalmo sharciga xuquuqul Insaanka ee Canada. Inkasta oo dadka u ololeeya hay'adaha Xuquuqul insaanku ay aaminsan yihiin in sharcigan uusan noqon doonin mid dhaqan gala.\nQoraal ka digaya shirqoollada gumaysiga oo Hooggaanka Warfaafintu soo saaray\nDagaalka u dhexeeya Jabhadda Waddaniga Xoreynta Ogaadeenya JWXO iyo taliska Addis Ababa ee Ururka TPLF hormudka ka yahay waa mid gobanimo doon oo lagu raadinayo xornimada dalka Ogaadeenya, mana joogsaayo inta uu dalkena gumaysigu haysto. Waxaad la socotaan in dagaalkani aanuu ahayn mid hadda uun billowday ee uu yahay mid la fac-tirsaday jiritaanka gumaysiga dalkeena haysta.\nWuxuu dagaalku billowday markii ugu hirraysay ee gumaysigu ciideenna qaaliga ah cagaha soo dhigay. Marxalado kala duwan ayuuna soo maray, maalinbana heer ayuu marayay, sida taariikhda lagu hayana marna maysan dhicin in dadkeenu ay gumaysiga isu dhibaan oo xukunkiisa ogolaadaan.\nDagaalankii la soo kowsaday imaatinkii gumaysigu dalkena yimid wuxuu hadda marayaa marxalad taariikheedkii ugu fiicnaa, waana markii ugu horraysay qadiyadeenu aqoonsi caalami ah yeelato, iyadoo cidda u adeegaysa ee maxfalada caalamiga ah la tagaysaa ay tahay dadkii u dhashay ee ehelka u ahaa oo ka duulaya danta dadka iyo dalka Ogaadeenya oo kaliya, kuwaasoo go’aan qaadashadooda u madaxbannaan oo ayna jirin cid ay magan uga yihiin tusmaynta mustaqbalka siyaasadeed ee dalkooda.\nWaxaan walaalayaal maanta leenahay cudud millatari oo awood ku muquunisay ciidammada karkarka ah ee dalkeena lagu soo daabulay, isla markaana xukuumadda gumaysatada Itoobiya ku qasbay inay dib ugu noqoto xisaabaadkeedii ku aaddanaa dalkeena.\nWaxaan walalayaal maanta yeelanay saaxiibo calami ah oo codkooda caalamka aad looga ixitiraamo, kuwaasoo arrinteena u doodaya oo diyaar u ah inay albaab walba u garaacaan.\nWaxaan walaalayaal maanta leenahay siyaasad arrimo dibadeed oo taabbagal ah taas horseeday in ugu denbayntii codkeena la dhagaysto oo cabashadeena loo kuur-galo. Waxaa maalinba maalinta ka danbaysa soo badanaya codadka caalamiga ah ee dalbaya in dadwaynaha Ogaadeenya xaqooda loo oggolado oo cadaadiska laga daayo. Waxaa maalinba maalinta ka danbaysa cidhiidhi sii galaya siyaasadihii beenta iyo dhagarta ku dhisnaa ee gumaysiga Itoobiya inugula dhaqmi jiray ee beesha caalamka ka dhaadhicin jiray.\nWaxaa badi caalamka hadda u cadaatay in Itoobiya ay been aan jirin dunida ku akhrido, si ay taageero ugu hesho xasuuqa iyo tacaddiyada ay ku hayso dadwaynaha aan waxba galabsanin ee Ogaadeenya. Waxay dowladaha adduunku badi go’aansadeen inay Itoobiya kala xisaabtamaan denbiyada ay ka gasho shacbiga Ogaadeenya iyo shucuubta kale ee ku hoos-nool, waxayna intooda badan joojiyeen taageerooyinkii dhaqaale iyo siyaasadeed ee ay u fidin jireen.\nMaraykanka oo ugu denbeeyay waxaad la socotaan doodaha hadda ka socda oo ah in la joojiyo dhammaanba waxa dhaqaala ah ee Maraykanku Itoobiya siiyo. Qorshaha hadda Baaralaanka Maraykanka horyaalla waxaa xataa ku jira in madaxda Itoobiya laga mamnuco inay Maraykanka booqasho ku tagaan iyo in maxkamad la soo saaro saraakisha iyo masuuliyiinta Itoobiya e ka denbeeya xasuuqa Ogaadeenya. Haddii uu Baarlamaanka Maraykanku qorshahan ansixiyo waa guul kale oo u soo dheelmatay shacbiga dulman ee Ogaadeenya, ayna u horseeday siyaada toolmoon ee JWXO.\nHaddaba walaalayaal markii guuldarradan dhinac walba ah, dhinac millatari iyo dhinac siyaasadeed, wuxuu gumaysigu billaabay qorshayaal ku qotoma maahmaahdii soomaaliyeed ee ahayd ”Neef gawracani Geed kama waabto”, wuxuuna fulinayaa xasuuqa iyo tacaddiga aad ka wada aragtaan.\nQorshayaasha uu gumasigu xilligan ku guda jiro waxaa ka mid ah inuu abuuro ciidammo malleeshiyo ah oo nasiya ciidammadiisa lagu jabiyay dagaalka Ogaadeenya. Wuxuu ku talajiraa inuu degmo walba oo dalkena ka mid ah ka sameeyo ciidammo malleeshiyo ah. Samaynta ciidammadaas waxaa loo adeegsanayaa qaar sheegayana inay bulshadeena ka mid yihiin.\nWalaalayaal tallaabadani ma aha mid shacabkeena ku cusub, waxaana aaminsahanay inuu ugu fashilmi doono sidii uu ugu fashilmay kuwii ka horreeyay ee uu isku dayay inuu hadda ka hor dadkeena ku fuliyo.\nLaakiin waxaa bulshada Ogaadeenya looga baahan yahay inay fahmaan oo ka hortagaan shirqoolkan cadowgu u maleegayo. Waxaa looga baahan yahay inay u dhabar adaygaan dhibaatooyinka uu gumaysigu u gaysanayo, isla markaana ogaadaan in maanta la marayo marxalad kala-guur ah oo loo baahan yahay in la isa sii raaciyo taliskan sii liicaya.\nWalaalayaal gumaysigu si fiican ayuu u garanayaa in malleeshiyo shacabka laga soo ururiyay ayna u babac-dhigi Karin ciidammadii uu isagu u babac-dhigi kari waayay, laakiin wuxuu arrintan uga jeedaa oo kaliya inuu ugu raad-gado xasuuqa uu dadwaynaha u gaysanayo iyo inuu gundhig u sameeyo siyaasada cusub ee uu doonayo inuu beec-geeyo oo ah in dagaalka Ogaadeenya ka socda uu u dhexeeyo CWXO iyo Malleeshiyooyin u dhashay shacabka Ogaadeenya.\nWalaalayaal waxaa la inooga baahan yahay inaan aanadeena gudano oo aan cadowga la dagaallano, shirqoollada uu dhigayana aan fashilino. Ma jirto tuulo ama magaalo Ogaadeenya ka mid ah oo ayna oollin Raqda ruux ama dad aynu jeclayn oo gumaysigu inaga dilay. Ma jiro qoys Ogaadeenya u dhashay oo aanuu gumaysigu dhibaato u gaysanin.\nDadkeena ayuu guaysigu xisaab la’aan laayaa. Gabdhaheena ayuu xishood la’aan kufsadaa. Xolaheena xaqdarro ku qaataa. Xuquuqdeenii oo dhan ayuu duudsiyay. Haddii aan amarkiisa raacno iyo haddii aan diidno midna isuma keen dhaanto. Mar walba waa kan ina gumeeya ee filkeen inaga reeba, cadowgeenana inoo jabiya, sidaas darteed mar haddii aan wax faa’iido ah laga gaadhaynin u-adeeggiisa, sow caqli iyo damiir xumo ma aha waxaad ugu adeegtaa. Adduun iyo Aakhiro midna kuuma roona. Adduun waa adigoo maatidadaada qalan xabbadii xaqluhu ha kugu dhacdo ama xabbadii gumaysigu ha kugu dhacdo, Aakhirana waa Naartii ku waar.\nSidaas darteed waxaan dadwaynaha sharafta leh ee Ogaadeenya ugu baaqaynaa inay shirqoolkaas ka hortagaan, oo iska qabtaan dadka damiir laawayaasha ah ee cadowga u adeegaya ee isku dayaya inay ka qayb qaataan samaynta malleeshiyooyinka Dabaqoodhiga. Waxaan waxgaradka iyo Odayaashaba ugu baaqaynaa inay arrintaas ka hortagaan oo CWXO ku so wareejiyaan shakhsiyaadka ay falalkaas ka kari waayaan.\nCWXO waxay tallaabo aan naxariis lahayn ka qaadi doonaan qof kasta oo si dedban ama si toos ah uga qayb qaata fulinta siyaasadaha gumamysigu ku shirqoolayo shacbiga.\nHogganka Warfaafinta JWXO\nRadio Xoriyo waxaad ka dhegaysan kartaa Mawjadda 41 MB ee dhererkeedu yahay 7650 KHZ,iyo internetka Radioxoriyo.com,Ogaden.com Maalmahaa Talaadada & Sabtida 7:00PM – 7:30 waqtiga Afrikada Bari


Winston Tubman: Shirku u Baaqan Maayo Ka Bixitaanka C/Qaasim\nSOMALITALK.COM | July 30, 2003\nWararka ka imanaya Nairobi ayaa shaaca ka qaaday in Winston Tubman oo ah wakiilka xoghaya qaramada midoobey ee Soomaaliya uu sheegay in shirka dib u heshiisiinta Soomaalidu uusan isu taagayn ka bixitaanka uu ka baxay madaxweynaha DKG, C/Qaasim Salaad Xassan oo shirka iskaga baxay Arbaca July 30.\nInkasta oo uu Tubman qiray in maqnaanshaha C/Qaasim ay arimaha adkaynayaan, hadana waxa uu sheegay in wada hadalku uu soconayo oo uusan istaagayn shirku.\nWaxaa lagu soo waramay in C/Qaasim uu maanta sheegay in uu joojin doono ka qayb galkiisii shirka ilaa si dhamaystiran wax looga qabto waxyaabaha ay ka cabanayaan, taas oo uu sheegay in uu go'aankaas qaatay kaddib markii ay IGAD (oo ka kooban Ethiopia, Kenya iyo Djibouti) arimahaas iska indha saabtay ama yaraysatay.\nC/Qaasim waxyaabaha uu rabo in si xeel dheer looga hadlo waxaa kamid ah:\nMagaca ay qaadan doonto dawlada la dhisi doono\nwaxa ay noqon doonto xaalada maamul goboleedyada hadda jira\nInta uu ka koobnaan doono baarlamaanka la soo dhis doono\nSida loo soo xuli doono xubnaha Baarlamaanka iyo\nSababta gobolada Woqooyi ee Soomaaliya loogu soo dari waayey shirka\nC/Qaasim waxa uu si cad u sheegay in IGAD kusoo darid la 'aanta aysan shirka kusoo darin gobolada Woqooyi ee Soomaaliya ay tahay kala tafaraaruqinta Jamhuuriyadda Soomaaliya, taas oo uu C/Qaasim ku sheegay in ay kasoo horjeedo rabitaanka shacabka Soomaaliyeed.\nSIYAASIGA SOOMAALIGA AH AMMAAN MA MUDAN YAHAY\nWaa qaybtii 2ad ee taxanihii Siyaasadda ee Fahad Yaasiin Guji July 30\nWaxaana waraka ugu dameebyey ay cadeeyeen in C/Qaasim uu eedayn kulul dusha uga tuuray xubno kamid ah ururka IGAD, kuwaas oo uu ku eedeeyey in ay kala qaybinayaan dawladda KMG ah.\nWaxaa kale oo lagu soo waramay in wasiirka saxaafada DKG, Cabdiraxmaan Ibbi uu sheegay in C/Qaasim uu shirka ku soo laaban doono marka ugu horeysa ee wax laga qabto arimaha ay ka cabanayaan.\nDhanka kale Ra'iisul wasaaraha DKG, Xasan Abshir Faarax, iyo afhayeenka baarlamaanka, Cabdallah Deerow Isaaq, waxa ay weli joogaan Nairobi, waxayna si cad uga soo hor jeesteen kabixitaanka uu C/Qaasim ka baxay shirka. C/Qaasim waxa uu arintaas ka yiri in aysan (Xasan iyo Deerow) waxa awood-sharciyeed u lahayn in ay saxiixaan heshiis ay ku metelayaan dawlada KMG.\nJuly 14 keedii ayey ahayd markii M.Cabdi Yuusuf iyo Cali Baashi oo ka kala socda labada gole ee DKG ah ay dalbadeen in goobta shirka ee Nairobi laga saaro Xasan Abshir iyo Cabdalla Deerow waayo ayey yiraahdeen ma matalaan DKG ah, taasna labada nin ee ka mid ah saddexda ugu sareeya DKG waa diideen.\nShirka dib u heshiisiinta Soomalaida oo Eldoret ka bilowday 15 October 2002 ayaa soo maray heerar iyo marxalado kala duwan, marxaladahaas oo ay kamid ahayd in shirka loo soo raro Mbagathi, Nairobi oo uu hadda ka socdo aydoo lagu jiro bishii 9aad ee shirkaas. Marxaladaha ugu dambeeyey ee shirka waxaa kamid ah in 5tii July 2003 lagu heshiiyey in xubnaha baarlamaanka Soomaaliyeed ee dawlada la dhisi doono ay noqdaan 351, muddada ay dawladaasi jiri doontaana ay noqoto 4 sano, taas oo xubnaha baarlamaanka ay soo xuli doonaan saxiixayaashii October 27, 2002. Heshiiskaas waxaa ku gacan sayray C/Qaasim Salaad Xasan, asagoo ku tilmaamay mid aysan dawladiisu ogolayn. Diidmadii C/Qaasimna waxaa markiiba Ganafka ku dhuftay Xasan Abshir Faarax iyo Cabdalla Deerow Isaaq oo ka tirsan DKMG kaddib markii ay 7dii July 2003 shir jaraa'did ku qabteen xarunta uu ka socdo shirku ee Mbagathi ayna sheegeen in ay ayidsan yihiin go'aanka shirka.\nWaa koorso lacag la'aan ah oo ka bilaabatay SomaliTalk.com, waxaadna koorsadaas ku baran doontaa sidii aad u alifi lahayd barnaamijyada... GUJI..\nDKMG waxaa mudadii la doortay ku egtahay bisha Agoosto ee soo socota, taas oo ay u buuxsami doonto mudadeedii saddexda sano ahayd, ayadoo taasi jirto ayaa waxaa muuqata in khilaaf weyni soo kala dhex galay saddexda nin uu ugu sareeya DKG.\nSoomaaliya malahayn dawlad dhexe ilaa bilowgii sannadkii 1991, ilaa waqtigaas shacabka Soomaaliyeed waxay ku kala firdheen daafaha dunida, mudadaas waxaa la xaalufiyey dhirtii dalka Soomaaliya oo laga dhigay dhuxul la dhoofiyo, waxa kale oo cad in sun halis ah lagu aasay daafaha iyo gudaha dalka Soomaaliya, sida ku cad warbixintii dheerayd sannadkii 2000 uu qoray Dr. Bashiir Sh. Maxamed, labadan arimood ee xaalufinta iyo sunta waa 'dagaalka hurda ama dagaalka dahsoon' ee Soomaaliya, kuwaas oo cawaaqibkooda lagu baraarugi doono marka la helo dawlad xaqiiqo ahaan u dersi karta arimaha rasmiga ah ee saamaynta ku yeelan kara shacabka Soomaaliyeed. [Akhr meelah aay suntu kag aduugan tahay Soomaaliya: Guji http://somalitalk.com/sun ]\nISHA: SOMALIA NEWS: TODAY


Afhayeenkii Aqalka Cad ee Maraykanka oo is casiley – Balcad.com Teyteyleey\nAfhayeenkii Aqalka Cad ee Maraykanka oo is casiley\nSean Spicer Afhayeenkii Aqalka Cad ayaa subaxnimada Jimacada ku dhawaaqey in uu xilkiisi iska casiley. Is casilaadiisa ayaa timid kadib markii Trump u magacaabey Anthony Scaramucci in uu noqda madaxa xiriirka Aqalka Cad, taas oo Spicer ku tilmaamey khalad uu galay Madaxweynuhu.\nSean Spicer ayaa sheegay in Trump uu doonaayo in aanu is casilin ee uu la sii joogo, laakiin waa wakhti sax ah in aan is-casilo ayuu yiri.\nSida laga soo xiganayo Joornaalka New York Times Donald Trump ayaa Sean Spicer ka codsadey in u la sii joogo, laakiin wuxuu u sheegay in magacaabistiisi ee ninka la yiraahdo Scaramucci ay ahayd khalad weyn ooo uu galay.\nSean Spicer ayaa xiriirka uu lalalahaa saxaafadda Maraykanka ay ahayd mid aad u xun gaar ahaan kuwa Madaxweynuhu ugu yeero Fake News, waxaana lagu xusuusta sida loogu shactireysan jirey Barnaamijka maaweelada habwenkii ee SNL.\nShirsaxaafeedka todobaadlaha ah ee Aqalka cad ayaa joojiyey muuqaalada Video-ga waxaana loo bedalay cod keliya, inkasta oo maanta si Live ah ay dib ugu soo noqdeen.\nDawladda Somalia oo ku eedaysay Shirkadaha qaarkood inay Argagixisadda taageeraan.


Wararka Maanta: Sabti, Feb 8 , 2014-Askari lagu dilay Kismaayo iyo ciidamada oo wada Howlgallo\nDilkan ayaa ka dhacay xaafadda Faanoole, waxaana kooxihii dilka geystay ay durbaba isaga baxsadeen goobta kahor intii aysan halkaasi gaarin ciidamada ammaanka.\nDilka kadib ayaa waxa goobta gaaray ciidamo ka tirsan maamulka Jubba kuwaasoo howlgallo ka sameeyay xaafadaha ku dhow dhow halka uu shilku ka dhacay.\nCiidamada ayaa maanta gudaha magaalada Kismaayo ka wada howlgallo ballaaran oo lagu xaqiijinayo ammaanka, iyadoona ay jiraan dad badan oo loo qabqabtay tuhun, waxaana lagu arkayaa wadooyinka iyo xaafadaha magaalada askar baareeysa dadka iyo gaadiidka.\nIlaa imika ma jiraan masuuliyiin ka tirsan maamulka Jubba oo ka hadlay arintaasi mana jirto cid sheegatay masuuliyadda dilkaasi.\nMax'ed Xaaji Xuseen, Hiiraan Online


🥇 ▷ Boqortooyada Imaatinka Dhaarta 2 ayaa adeegsan doonta CryEngine, taageero mod ayaa dhowaan imaan doonta PC ✅\nBoqortooyada Imaatinka Dhaarta 2 ayaa adeegsan doonta CryEngine, taageero mod ayaa dhowaan imaan doonta PC\nMid ka mid ah ciyaarahaas oo dhawaan lagu soo daray Xbox Game Pass waa Boqortooyada Imaatinka: samatabbixinta. Dhex-dhexaadintii RPG ee ku muransanayd sixirka iyo awoodaha, waa mid ka mid ah soo-jeedinta ugu waaweyn ee laga heli karo buugga ‘Xbox One’. Waxaa soo saaray istuudiyaha madaxa banaan sida Warhorse Studios, guusha la helay waxay ku dhiirigalinaysaa inay sii wataan shatigaan. Dhab ahaantii, waxay horeyba ugu jiri lahaayeen horumarka Imaatinka Boqortooyada: Difaaca 2, kaas oo isticmaali doona isla mashiinka garaafka isku midka ah, CryEngine.\nWareysi lala yeeshay Tobias Stolz-Zwilling, oo mas’uul ka ah isgaarsiinta daraasadda, wuxuu yiri marka la eego horumarinta cinwaanka cusub, uma baahnid inaad beddesho mashiinka garaafka ee loo adeegsaday kii hore. «Ma qorsheyneyno inaan wax uun iska beddelno maxaa yeelay waxaan abuurnay aalado iyo waxyaabo badan oo mashiinkan ah si aan ula qabsanno», Go’aanka in la ilaaliyo maxaa yeelay «Bedelaada waxay macnaheedu noqon kartaa laga bilaabo xoqidda». Iyada oo tan lagu jiro, waa la xaqiijin lahaa arrintaas Boqortooyada Imaatinka Dhaarta 2 ayaa adeegsan doonta CryEngine. Si kastaba ha noqotee, waxaa jira horumarin ku xeeran Badbaadiye Boqortooyada Kaalay laxiriirta ikhtiyaarka cusub si loo abuuro waxa ku kooban bulshada, iyada oo loo marayo taageero rasmi ah oo loogu talagalay mods ciyaarta.\nMid ka mid ah dhinacyada sheeko xariiqda ee la xaqiijiyay waa imaatinka taageerada mods-ka Boqortooyada Kaalay: Badbaadin. Waa ikhtiyaar u oggolaanaysa dadka isticmaala inay abuuraan waxyaabaha ay iyagu iska leeyihiin. Stolz-Zwilling wuxuu faallo ka bixinayaa in taageeradani tahay waxa ugu dambeeya ee ay dabooli doonaan Boqortooyada Kaalay: Badbaadi, iyadoo la siinayo qalab adeegsadayaasha Waxay abuuri karaan waxyaalahooda “, halkaas oo xitaa suuragalnimada abuuritaanka ergooyin cusub la kashifay. Warhorse Studios ayaa xaqiijinaya in taageeradani ay gaari doonto isticmaaleyaasha PC-ga, oo laga awood siinayo Steam Workshop. Ku wareegsan imaatinkiisii consoles, waayo hadda ma xaqiijin kartid taas Badbaadiye Boqortooyada Kaalay ku dar taageeradan loogu talagalay mods. Hadda, daraasadda waxay xaqiijinayaan taas “Ma ahan inaanan dooneynin inaan helno, laakiin Microsoft iyo Sony ma aysan aqbalin inay wax qabtaan weli.”. Tan, su’aasha ayaa weli ah inay mustaqbalka taageeri karaan mods-yada loo yaqaan ‘consoles’, laakiin hadda ma xaqiijin karaan waxna.\nImaatinka Boqortooyada: Badbaadinta waxaa laga heli karaa labadaba Xbox One, sida Playstation 4 iyo PC, ahaanshaha qayb ka mid ah buugga diiwaanka ciyaaraha Xbox Game Pass.


MTN oo laga joojiyey suuqa saamiyada Johannesburg - BBC Somali\nMTN oo laga joojiyey suuqa saamiyada Johannesburg\nSaamiyada shirkadda telefoonnada Moobaylka ee Afrika ugu weyn, MTN, ayaa maanta laga joojiyey suuqa saamiyada ee Johannesburg ka dib markii saamiyadoodu ay hoos u dheceen ilaa 8%. Hoos u dhaca saamiyada ayaa iminka gaaray 25% tan iyo markii lagu soo rogay ganaax gaaraya $5.2 Bilyan todobaadkii hore.\nGuddiga Nigeria u qaabilsan arrimaha isgaarsiinta ayaa ganaax ku soo rogay shirkadda MTN, ka dib markii ay ku guul darraysatay inay khadka ka jarto dadka aan diiwaan gashanayn ee teleefoonnadooda isticmaala, waxaana loo qabtay inay laba todobaad ku bixiyaan ganaaxa.\nMadaxa shirkadda,Sifiso Dabengwa, ayaa la fahamsan yahay inuu u duulayo magaalada Abuja si uu wadahadal uga galo bal in ganaaxa laga khafiifiyo.\nWada xaajoodyo ayaa maanta u socday labada dhinac sida ay ku warrantay wakaaladda wararka ee Reuters.\nNigeria oo ah suuqa ugu weyn ee MTN ayaa waxaa ka diiwaan gashan 28.5 Milyan oo qof, waxaana ku xiga Iran iyo Koofur Afrika. Joojinta la joojiyey samiyada MTN ayaa sida la sheegay lagu xiray in shirkadda war laga helo.\n“Warar baa sheegayey in shirkaddu ogolaatay inay ganaaxa bixiso, laakinse waxaan doonaynaa in aan shirkadda qudheeda warkaas ka maqalno” ayuu yiri Ferdi Heyneke oo ka tirsan suuqa saamiyada ee Johannesburg.\nHoos u dhaca saamiyada MTN ayaa galaaftay 2.7 bilyan oo gini oo ah qiimaha suuqa ee shirkadda oo lagu qiyaasay 13 Bilyan oo Gini.\nMoobaylka MTN waxaa iminka isticmaala oo u diiwaan gashan 231 miyan oo qof oo kala jooga Afrika, Asia iyo Bariga dhexe


Macluumaad – Red Sea Energy\nLacagta ayaa la bixinayaa ka dib markaad isticmaashay koronto.\nWaxaan soo diri doonaa qaansheegta maalinta ugu horreysa ee bisha xigta oo leh lacag bixin 14 maalmood ah.\nHubso inaad kubixinaysid waqtigan kama dambaysta ah kahor intaan qaansheegtu u gudbin ururinta deynta.\nKadib markaad qandaraas koronto la gasho Tamarta Badda Cas, waxaad haysataa 14 maalmood inaad baajiso. Waqtiga kama dambaysta ah ka dib, xaq uma lihid inaad ka qoomameyso.\nDu kan fortsatt si opp avtalen hvis du har mistet retten til å trekke deg. Oppsigelsestiden er 14 dager.\nWaxaan leenahay saddex heshiis koronto oo kala duwan:\nSPOT waxay raacdaa qiimaha suuqa ee korontada. Waxaan ku darnaa lacag yar inta udhaxeysa 3-7 senti halkii kWh.\nFORVALTNING badanaa 22% way ka hooseysaa suuqa SPOT inta badan xilliyada. RED SEA ENERGY ayaa maamusha qiimaha FORVALTNING. Akhriso sida: halkan\nQiimaha go’an ayaa go’an sanadka oo dhan. Waxaad bixinaysaa isla qiimaha bil kadib bil kadib.\nAkhri wax dheeraad ah oo ku saabsan faa’iidada: halkan\nShahaadada korantada waa lacag dheeri ah oo dowladu maamusho. Kharashaadkan dheeriga ah waxaa loogu talagalay in lagu taageero soo saarayaasha koronto ee Norway soo saarista tamarta la cusboonaysiin karo 100%. Shahaadada korantada waxaa loo qorsheeyay ilaa 2035. Heerka shahaadada korantada ee 2020 waa 0.186.\nSida loo xisaabiyo: Tusaale:\nSPOT qiimo = 20 øre/kWh\n+ 3 senti halkii kWh. (lagu kordhiyey)\n* shahaadada korontada (Elsertifikat)\n[(20 øre/kWh) + (3 øre/kWh) = 23 øre/kWh + 23 øre/kWh*0.186 (elsertifikat) = 4.278] = 27.278\n+ MVA(moms) 25% *27.278\n= 34.1 øre/kWh.\nHalkan ka akhriso qiimaha shahaadada korontada


La-taliyihii Madaxweyne Trump Oo U Ololeynaya Soomaaliya, Si Uu U Caawiyo Saaxiibkii FARMAAJO – somalilandtoday.com\nLa-taliyihii Madaxweyne Trump Oo U Ololeynaya Soomaaliya, Si Uu U Caawiyo Saaxiibkii FARMAAJO\n(SLT-Washington)-La-taliyihii hore ee ololaha doorashada madaxweyne Donald Trump, Michael Caputo, oo ah xeelad yahan Jamhuuri ah, ayaa sameystay shirkad u ololeysa dalalka shisheeye, waxaan arrintiisa koowaad noqday Soomaaliya.\nCabuto, oo aad ugu dhow saaxiibna la ah madaxweyne Donald Trump, ayaa matali doona Soomaaliya, isaga oo danaheeda ka iibin doona maamulka madaxweynaha.\nWaa shaqadii ugu horreysay ee ololeeye dal shisheeye oo uu qabto Caputo, oo xisbiga Jamhuuriga Mareykanka aad looga ixtiraamo.\nWaxa uu matali doonaa safaaradda Soomaaliya ee Washington DC, waxaana inuu shaqadan helo ka caawiyey xidhiidhka muddada fog kala dhaxeeya madaxweynaha Soomaaliya Maxamed Cabdullaahi Farmaajo.\nXidhiidhka Caputo iyo Farmaajo ayaa kasoo bilaamay magaalada Buffalo ee gobolka New York, markaasi oo madaxweynaha Soomaaliya uu ka qeyb-gali jiray siyaasadda deegaanka ee xisbiga Jamhuuriga. Caputo ayaa sidoo kale sannado badan oo noloshiisa ka mid ah kusoo qaatay Buffalo.\n“Sharaf weyn ayey ii tahay inaan shaqadan qabanayo” ayuu yidhi Caputi oo ka hadlayey shaqada ay dowladda Soomaaliya u magacowday. “Waxaan dareemayaa inay waajib igu tahay inaan qabto”\nCaputo ayaa aaminsan in Mareykanka uu wax badan ka caawin kara in xasilooni lagu soo dabaalo Soomaaliya. Waxa uu sheegay in isaga iyo Trump ay isku si u arkaan waxa u wanaagsan Soomaaliya.\n“Waa wax na caawinaya inuu xidhiidh wanaagsan la leeyahay maamulka [Trump]” waxaa sidaas yidhi safiirka Soomaaliya ee QM Abuukar Daahir Cusmaan, oo uu soo xigtay wargeyska Buffalo News. “Waxaan sidoo kale rumeysannahay inuu nala xalin karo arrimo badan” ayuu yidhi safiirka.\nDanjiraha ayaa sidoo kale sheegay in dowladdiisa ay raadineyso in gacan laga siiyo sidii looga caafin lahaa daymaha hay’adda lacagta adduunka ee IMF.\n“Dadka Soomaaliyeed waxay u qalmaan nolol la mid ah taan ku haysanno halkan Mareykanka” ayuu yidhi Caputo.


Wararka Maanta: Sabti, Oct 12, 2013-Madaxweynaha Somalia oo Addis Ababa kula kulmay Madaxweynaha dalka Uganda iyo Ra’iisul wasaaraha Itoobiya (SAWIRRO)\nSabti, Oktoobar 12, 2013 (HOL) — Madaxweynaha Somalia, Xasan Sheekh Maxamuud ayaa magaalada Addis Ababa ee dalka Itoobiya kula kulmay maanta madaxweynaha dalka Uganda, Yoweri Museveni iyo ku ra’iisul wasaaraha dalka Itoobiya, Hailemariam Desalegn.\nMadaxweyne Xasan ayaa ayaa kala hadlay Museveni xiriirka labada waddan, AMISOM iyo arrmaha ammaanka Soomaaliya, iyagoo isla gartay in la xoojiyo dagaalka lagula jiro Al-shabaab iyo sidii Soomaaliya ay dib cagaheeda isugu taagi lahayd.\nSidoo kae, madaxweynaha Soomaaliya ayaa wuxuu kulan kaas la mid ah la qaatay ra’iisul wasaaraha Itoobiya, iyagoo kaga hadlay kulankooda xiriirka labada dal, arrimaha amniga, ciidamada Itoobiya ee Soomaaliya ku sugan, arrimaha IGAD iyo sidii dalalka Geeska Afrika ay isaga kaashan lahaayeen la dagaalanka kooxaha Al-Shabaab iyo Al-Qaacida.\nMadaxweyne Xasan ayaa uga mahadceliyey Desalegn dadaalka ay dowladda Itoobiya ugu jirto sidii nabad looga dhalin lahaa Soomaaliya, isagoo xusay in Itoobiya iyo Soomaaliya uu ka dhexeeyo xiriir adag.\n“Soomaaliya waxay ku tallaabsatay horumar, isla markaana waxay diyaar u tahay inay caalamka wax la qabsato oo sharaftii iyo karaamadii Soomaaliya dib loo soo celiyo,” ayuu yiri madaxweyne Xasan oo raaciyay in Soomaaliya ay ahaan jirtay dalka ugu nabadoon caalamka, isla markaana ay taageertay dalal badan oo Afrikaan ah, haddana ay soo muuqanayso ifafaalihii nabadda Soomaaliya.\nUgu dambeyn, madaxweynaha Soomaaliya ayaa ugu mahadceliyey Desalegn sidii sharafta lahayd ee loogu soo dhaweeyay magaalada Addis Ababa, isagoo xusay inuu ku kalsoon yahay in Soomaaliya iyo Itoobiya ay caalamka kaalin fiican ka geli doonaan.


Taariikhda Tareenka Bursa Mudanya | RayHaber | raillynews\n[20 / 02 / 2020] Shirkadaha metrooga ee Magaalooyinka Waaweyn ee Bandhiga Wershadaha Tareenka\t26 Eskisehir\nHomeTURKEYGobolka Marmara16 BursaTaariikhda Wadada Tareenka ee Bursa Mudanya\n11 / 01 / 2020 16 Bursa, tareenka, GUUD, Headline, Gobolka Marmara, TURKEY, VIDEO\nbursa mudanya tareenka taariikhda\n2016 waxaa lagu dhawaaqay Tareenka Xawaaraha Sare ee magaalada Bursa sanadka 2020-ka ayaana la bartilmaameedsaday. In kasta oo tareenka magaalada dib loo dhigay in muddo ah sababa la xiriira dayacaad la’aanta howlaha dhismaha, taariikhda tareenka ee Bursa waxaa ka buuxa dhacdooyin xiiso badan.\nRAILWAY KA MUDANYA ilaa BURSA\nMudanya Bursa Railway, dhismaha oo bilaabmay 1875 oo safarkiisii ugu horreeyay galay 1892, wuxuu ahaa nooc koofiyad u gaar ah oo koofiyad gaar ah oo dhererkiisu yahay 41 kiiloomitir aan xiriirna la lahayn khadka Anatolia. Dhismaha khadka ayaa laba jeer dib u dhigay sababo dhaqaale awgood, isku daygii saddexaadna waxaa dhammaystiray ganacsade reer Belgian ah, Georges Nagelmackers.\nGAADIIDKA HUBINTA EASY\nFikradda ah in la dhiso wado tareen oo u dhaxaysa Mudanya iyo Bursa ayaa timid markii ugu horaysay 1867 sida laga soo xigtay ilo taariikhi ah. Mowqifkii Mudanya ee ganacsiga bari-galbeed iyo qarnigii 18aad, ganacsiga xariir Bursa, oo ku soo baxay wax soo saar tayo leh oo ka tagay tayo xariirkii Iran, raad weyn buu ku yeeshay. Intaa waxaa sii dheer, keenista alaabada la keenay Istanbul oo sidaas darteed qasriga loo mariyey Bursa waxay keentay baahida loo qabo qulqulka xawaaraha iyo rakhiiska ah. Waxa intaa u dheer oo dhan, kuwa yimid ilaha biyaha kulul ee Bursa ee Yurub iyo Istanbul waxay ahaayeen kuwo wax ku ool ah fikradda ah khadka tareenka.\nMarkii dhismaha qadka uu ku jiray ajandaha, mashruucii ugu horreeyay wuxuu ahaa wado tareen oo ka bilaabatay Mudanya una gudbay Bursa, Kütahya iyo Karahisar ilaa Konya. Dhismaha deked ku taal xeebta Mudanya sidoo kale mashruucan waxaa lagu daray.\nWadarta dhererka qadkaan waxaa loo go'aamiyey sida 576 kilomitir. Dhererka ayaa la mid ah gaadhi saacad ah oo 96 ah. Dhismaha, 360 kun oo 120 kun oo ku nool gobollada halka ay ka gudbayaan waxay noqon doonaan kuwo shaqeynaya isla markaana 240-ka haray ayaa la canshuuri doonaa oo wax ka geysanaya walaxda. Kiiloomitir 6 kun kiiloo mitir ayaa laga sameyn doonaa tareenka 3 million 456 kun kiiloo mitir ayaa loo qorsheeyay in ay ku kacdo. Dawladdu waxay bixin doontaa kunka kun ee xaddiga 384 ee xariiqan, dadka ku nool meelaha ay xaruntu ku dhaafi doonto waxay bixin doontaa lacagta 58 sannadkii ama waxay ka shaqeysaa dhismaha toddoba cisho sannadkii. Khadkan, kaas oo i xusuusinaya bukaanka Dumrul waalan, waa in ay qaadaan 88 kun tan oo badeeco ah ama alaab ah sannadkii si ay u helaan faa'iido.\nJOOJINTA JOOJINTA, KA BEDDELAYO\nWadada khadka tareenka ee Bursa Mudanya, oo la bilaabay in la dhiso ka dib horumarinada qaar, ayaa waxaa loo go'aamiyay sida soo socota; Mudanya- Yörükali - Koru (Passage) - Acemler - Bursa (Merinos sugitaanka) - Bursa\nDhibaatooyinka dhaqaale ee soo food saaray intii lagu gudajiray dhismaha khadka, howsha ayaa labo jeer istaagtay. Dhanka kale, laba taallo taariikhi ah ayaa laga helay wadada Mudanya ilaa khadka waxaana taalladaasi loo diray Istanbul.\nBELGIUM ENTREPRENEURS BUUXAN\nKu dhawaad labaatan sano kadib markii qoditaankii ugu horreeyay ee khadka la galay, waxaa heshiis la galay ganacsadaha reer Belgium Georges Nagelmackers. Heshiiska wax-ka-dhimista ayaa la saxeexay shirkadda Nagelmackers ', ka dib markii xoogaa dakhli ah oo laga helo qofkii rakaab ah oo la wadaago gobolka ay sidoo kale bixin doonto 40 kun oo rodol oo hore loogu shubayo khasnadda Ottoman.\nUgu dambayntiina, Nagelmeckers, oo ah ganacsade saddexaad ee safka, ayaa dhammaystiray aasaaska Shirkadda Mudanya - Shirkadda Waddooyinka Tareenka ee Bursa 10 Sebtember 1891. Qaybaha burburay ee tareenka, oo sanado badan shaqeynayey, waa la dayactirey. Qiyaastii 1700 shaqaale ah ayaa ka shaqeeyey hawsha dhameystirka.\nKU SOO DHOWOW\nKhadkan waxaa la furay 16kii Juun 1892. Shan Baabuur oo ay wateen laba tareen oo ka socdaya Saldhigga Mudanya oo wata calamado markay ahayd 08.20 ayaa gaadhay saldhigga Bursa oo lagu qurxiyo ubaxyo iyo buufinno markay ahayd 10.30. Tareenka waxaa salaamay gudoomiyaha Bursa Munir Pasha iyo dowlado fara badan iyo askar sidoo kale Mızıka Milatariga ah wuxuu ku ciyaaraayey Hamidiye Anthem.\nDADKA SADDEXAAD AH\nWadada tareenka, oo ku xirneyd Tareenka Militariga iyo Maamulka Dekadaha intii lagu jiray Dagaalkii Koowaad, ayaa sidoo kale askarta Gariiga ah ku qaatey qiimo aad u sarreeya intii lagu gudajiray hubkii. Khadkan, oo ku kasbaday lacag aad u badan safarka askarta, ayaa la weydiistay inay iibiso shirkada howl galka kadib aasaaskii jamhuuriyada. Shirkadda ayaa khadka ka baxday 1 markii ay iibin weyday. ganacsi line ay la ka dib markii Republic of Turkey ayaa isku dayaya in ay ku xidhmaan line ee Anatolia. Khadkan, oo aan bixin soo-celinta dhaqaalaha ee la filay, ayaa la joojiyay Agoosto 1931, 18. Line, July 1948, 10 ee Grand National Assembly ee Turkey kararınca gebi ahaanba xiran.\nIntii lagu gudajiray dhismaha iyo howlgalka, xirmooyinka tareenka Mudanya Bursa, oo soo maray xilli aad u adag, ayaa maanta gabi ahaanba laga saaray. Dhismooyinka la dhisay muddadii khadka waxaa loo istcimaalay hoteello, makhaayado iyo tas-hiilaad bulsheed.\n(Warbixintaani waxay salka ku haysaa buugga cinwaankiisu yahay "Mudanya - Dhismaha Waddada Tareenka Bursa iyo Hawlgalka", oo uu qorey Mustafa Yazıcı, oo lagu abaalmariyey abaalmarinta Cilmi-baarista ee Yılmaz Akkılıç ee Bursa laguna daabacay Degmadda Nilüfer.)\nBURSA MUDANYA TRAIN\nYusuf Sünbül: Merinos-Mudanya Safarka Tareenka Taariikhda\nMaanta taariikhda: 1 Juun 1931 waa tareenka Mudanya-Bursa taariikhda iyo sharciga 1815 ...\nTareenka Taariikhda Mudanya waxaa loo keenay Bursa si loo muujiyo\nMaanta taariikhda: Janaayo 1874 Mudanya\nMudanya Bursa Bandhiga Tareenka\nMaanta taariikhda: 17 Juun 1892 Mudanya-Boosta ayaa la furay.\nMaanta oo Taariikh ah: 10kii Luulyo 1953 khadka Bursa-Mudanya ciriiri (42 km) oo sharciga la tiiriyay 6135…\nMudanya Bursa Bandhiga Tareenka Sii Socda (Warbixinta Gaarka ah)\nMagaalada Boosaaso waxay ku taallaa dekedda Ro Ro ee Mudanya Ketendere\nWasaaraddu waxay ku wareejisay Mudanya Pier oo ku taal Bursa Metropolitan\nMaanta ee Taariikhda: 10 July 1953 Khadadka Ber-Mudanya ...\nDekedda Mudanya ee magaalada caasimadda\nShirkadda Tareenka Mudanya Bursa\nWadada tareenka Mudanya Bursa\nHawlaha Gawaarida Gawaarida Wadooyinka Russia ayaa sii socota


Wasiir Ku-Xigeenka Arrimaha Dastuurka oo furay aqoon is weydaarsi ku saabsan ka qaybgalka dhalinyarada ee dib-u-eegista Dastuurka – Radio Daljir\nOktoobar 28, 2018 4:53 g 0\nWasiir ku xigeenka wasaaradda dastuurka mudane Dr. Hussein Abdi Elmi ayaa maanta furay aqoon iswaydaarsi ku saabsan sida dhallinyaradu ay uga qayb qaadan karaan geedi socodka dib-u-eegista dastuurka kaa oo ay soo qabanqaabisay Wasaaradda Arrimaha Dastuuka.\nAqoon iswaydaarsigan oo socon doona muddo saddex maalin ah waxaa ka qayb galaya qaar kamida dhallinyarada Soomaaliyeed iyo ururadii ku guulaystay fulinta waxbarashada madaniga ah iyo wacyigalinta bulshada-qaybta dhallinyarada, waxa ayna ujeedadiisu tahay in wasaaradda iyo ururada dhallinyarada ay isla meel dhigaan sidii farriin midaysan oo ku saabsan dastuurka loogu gudbin lahaa dadka soomaaliyeed gaar ahaan dhallinyarada.\nWasiir ku xigeenka oo kulanka ka hadlay ayaa ugu horrayn u mahad celiyay dhallinyarada ka soo qayb gashay kulanka waxa uuna ugu baaqay in ay ka qayb qaataan dib-u-eegista dastuurka maadaama uuyahay dastuurku wax ay dadka soomaaliyeed wada leeyihiin.\n“Dastuuku waxaa iska leh ummadda soomaaliyeed, dhallinyaraduna\nwaa awoodda dal kastaahi leeyahay waxaana muhiim ah in aad ka qayb qaadataan dib-u-eegista dastuurka isla markaana aad gaarsiisaan dhallinyarada soomaaliyeed meel kasta oo ay joogaan maadaama aad ku guulaysateen fulinta waxbarashada madaniga ah iyo wacyigalinta bulshada” ayuu yiri wasiir Hussein.\nWasaaradda Dastuurka ayaa bilaabaysa qorshe lagu wacygalinayo qaybaha kala duwan ee bulshada sida dhallinyarada, haweenka iyo dhammaan qaybaha bulshada si qof kasta uu u fahmo muhiimadda dastuurku u leeyahay isla markaana uu u ogaado waajibaadka saran iyo xuquuqda uu siinayo dastuurka.\nWarka Fiidnimo, Maxamed Lakiman, Daljir Bosaaso (dhegayso/daawo)


Khilaafka Khaliijka: Soomaaliya waa in ay noqotaa saaxiibka cid walba iyo cadawga cidna | Xaqiiqa Times - Online Magazine\nHome ARRIMAHA SIYAASADDA Khilaafka Khaliijka: Soomaaliya waa in ay noqotaa saaxiibka cid walba iyo cadawga...\nGo’aankii geesinimada iyo taariikhdaba ahaa ee ay Soomaaliya ka qaadatay xiisadii khaliijka, kasokow cadaadis uga imaanayay saaxiibadeeda sida Sucuudiga iyo Iimaaraatka, waxa uu dhalay natiijo wax ku ool ah. Maanta waddamada khaliijka waxa ay ku tartamayaan sidii ay ugu kala dhawaan lahaayeen Soomaaliya , iyaga oo ka fulinaya mashaariic hormarineed oo kala duwan kuwaas oo ku kacaya Malaayiin Doolar.\nOlolihii foosha xumaa ee la doonayay in Soomaaliya lagu galiyo isjiid jiid dibloomasiyadeed iyo mid siyaasadeed aan khuseyn, ayaa isku badalay tartan heerka ugu sarreeya ah oo lagu tartamayo hormarinta Soomaaliya iyo mashaariic ka fulin.\nKulankii ugu danbeeyay ee golaha iskaashiga khaliijka oo ka dhacay Kuwait waxaa caddaatay in khilaafka uusan dhawaanahaan u dhaweyn mid xal laga gaari doono. Bilawgiiba shirka kama aysan soo qayb galin boqorro badan, waxayna taas keentay in shirka lagu soo koobo hal maalin oon wax natiijo muuqato ah ama tilaabada xigta aysan kasoo bixin. Xaqiiqdii golahaan Sucuudigu horboodo waxa uu wajahayaa mustaqbal aan sugneeyn oo aan la saadaalin karin haddii khilaafku sii daba-dheeraado midaas oon cidna dan u aheyn.\nDawladda soomaaliya waxa ay iska badbaadisay muran qaraar oon loo baahneeyn, kaas oo haddii ay ku lug yeelato ka dhigi lahaa mid ka takooraya Soomaaliya ururka jaamacadda Carabta, ururka iskaashiga islaamka iyo xitaa qaramada midoobay oo gooni ka dhigi lahaa Soomaaliya. Dib marka loo milicsado cashirkii laga bartay xisadii Sweden iyo Sucuudiga, dawlada federaalka Soomaaliya waxay sameysay wax lagu faano oo ay ku jirto danta dadkeeda iyo dalkeena.\nSoomaaliya waa in aysan ka noqon baaqeedii ahaa in ay dhexdhaxaadiye noqoto balse aanay noqon khilaaf kuwa qeyb ka ah, laakiin taas waxay u muuqataa mid aysan aqbali doonin dhinacyada is haya, sababtoo ah Soomaaliya xubin kama ahan golaha iskaashiga khaliijka, ka sii darane waddamada khaliijka marnaba ma rabaan xal ay u arkayaan in wadanka Qadar uu ka saarayo go’doominta iyada oo aan waddanka Qadar la marsiin ciqaab adag, taas oon meelna uga jirin habka wada xaajoodka iyo xalinta khilaafaadka.\nBarriga dhexe ayaa aad muhiim ugu ah horumarka Soomaaliya maxaa yeelay waa meesha Soomaaliya ay u suuq geeyso wax soo saarkeeda sida hilibka, khudaarta, wax soo saarka beeraha iyo waxyaabo kale oo muhiim u ah baahida cunno ee khaliijka.\nSidoo kale barriga dhexe waxaa ka jirta shaqaalo yari taas oo mustaqbalka fursad u noqon karta da’yarta Soomaaliyeed ee wax baratay.\nKaba sii muhiimsane Soomaaliya waxa ay kaalin xoog leh ka qaadan kartaa amniga gobolka aqoonta ay u leedahay ka hortaga argagixisada darted iyo colaadaha.\nFursadaha wada shaqeyn ee u dhaxeeya Soomaaliya iyo guud ahaan wadamada khaliijka awgeed waa in Soomaaliya ay ka ciyaarta door dhexdhexaadnimo leh haddiiba ay ku qasbanaato in ay faraha la gasho arrimaha khaliijka oo ka dabaalshadeedu aanay sinaba u sahleyn.\nGolaha iskaashiga khaliijka waa in ay maqlaan hadalada boqorka Kuwait Sheikh Sabaax oo ay wax ka badalaan dastuurkooda, kuna daraan hab lagu xalin karo khilaafka u dhaxeeya wadamada xubnaha ka ah golaha khaliijka haddiiba ay is qabtaan midaas oo sahli doonta in wax lagu xaliyo si ka duwan in qolo guuleysto halka kuwa kalena ay guul dareystaan.\nTaasna waa in aysan ku jirin in adduunyada la galiyo, siiba wadamada soo kabanaya khilaaf iyo muran hakinaya hormarka ay sameeynayaan.\nXIGASHO: Ummadda Media\nPrevious articleMadaxwaynaha Soomaaliya oo Turkiga kaga qayb galaya shirka Caallamiga ah ee OIC\nNext articleBaarlamaanka Soomaaliya oo Qaraar ka soo saaraya go’aankii Trump ee magaalada Qudus


Axmed Madobe oo ka hadlay qilaafka DF & Juba - Caasimada Online\nHome Warar Axmed Madobe oo ka hadlay qilaafka DF & Juba\nAxmed Madobe oo ka hadlay qilaafka DF & Juba\nMuqdisho (Caasimada Online) – Hogaamiyaha Maamulka Jubbland Axmed Madoobe, ayaa markii ugu horeysay ka hadlay go’aanka BF Somalia uu ku kala eryay BJ.\nAxmed Madoobe waxa uu sheegay inuu aad uga xun yahay in BF Somalia uusan ka talin aayaha Bulshada Soomaaliyeed, waxa uuna sheegay in kala dirista BJ uusan laheyn wax saameyn ah balse ay howshu halkeeda kasii soconeyso.\nWaxa uu tilmaamay in go’aanka kasoo baxay BF Somalia uu cashir u yahay Maamulka Jubbland, waxa uuna cadeeyay in Mowqifkiisu yahay inaan istaagin howsha uu hayo BJ.\nAxmed Madoobe ayaa soo hadal qaaday saameynta Khilaafka kala dhexeeya DF Somalia uu ku yeelan karo barnaamijka Hiigsiga 2016-ka.\nAxmed Madoobe waxa uu ballan qaaday in Maamulkiisa uusan ka maqnaan doonin shirarka ka dhexeeya DF Somalia iyo Maamul Goboleedyada dalka kaasi oo looga arrinsanaayo Doorashada la filaayo inay ka dhacdo dalka Somalia.\n“Wakiilka Qaramada Midoobay ee Soomaaliya Safarkiisa waxa uu ahaa mid shaqo, waxaa ugu muhiimsan waxa ay ahayd hiigsiga 2016, waxaan ka wada hadalnay sidoo kale waxyaabaha naga dhaxeeya dowladda Federaalka, hadii aan nahay Jubbaland waxaan u maleynaa in aan nalooga baran Fogaansho, laakiin inaan isla qaadanay wax walba wadadooda inay qaadato, 2016 sidii aan horay ugu heshiinay ayuu ahaa ee ah in Soomaaliya doorasho uga dhici lahayd laga shaqeeyo, waana ka shaqeyneynaa, waana ku dadaaleynaa dhankeena”\nDhanka kale, waxa uu warbaahinta ka shaaciyay in shirka ka furmaayo Magaalada Muqdisho ay ka qeybqaadan doonaan isaga oo xubnaha ugu sareeya Maamulkiisa, waxa uuna carabka ku dhuftay in laba qeyb ay u kala qaadi doonaan sidaa awgeedna uusan Khilaafka saameyn doonin shirka.


AF-SOOMAALIGU WAA DHAQAN-SIDE | Laashin iyo Hal-abuur\nBandhiga Manhajka cusub, 2019.\nMaqaalkan kooban wuxuu ka jawaabayaa qormo uu qoray saaxiibkay Ahmed Abdihadi, kaas oo uu ku soo bandhigay dood xoog badan. Wuxuu qabaa in manhajka qaranka laga dhigo af-Ingiriis isaga oo u sababeeyey in afkaasi maanta sal iyo baar u yahay aqoonta dunida. Si kale u dhig, aqoonta waxay ku jirtaa barashada Ingiriiska, sidaas darteed waa in lagu bees gareeyaa manhajkeena qaranka. (Halkan ka fiiri: http://ahmedhadi.com/2019/12/16/dhowr-sababood-oo-ay-tahay-in-manhajka-dugsiyada-af-ingriis-looga-dhigo/?fbclid=IwAR065vP6dbXB3r0g1lwU9FZtNN3TULM9eF2irpxMni3Dt0CKaPNjElwGzHk ). Dooddiisa way dhaliilsan tahay.\nWaxaan ku soo xusuustay buugga “Decolonising the Mind” ee uu qoray Ngugi wa Thiongo. Wuxuu kaga warramayaa walaaciisa ku aaddan sida gumeystuhu maskaxda uga qabsaday dadyowga madowga, Afrikaanka, isaga oo u maray leenka qabow ee waxbarashada iyo afka. Marka laga soo tego doodda wa Thiongo, igama gadmin tan dhahaysa ha la Ingiriiseeyo ama Carabiyeeyo guud ahaan manhajka qaranka dalka. Bal, waxaan u arkaa in ay tusaale u tahay dhaqan-beddelka ku dhacay bulshada gaar ahaan dhallinyarada heshay aqoonta galbeedka iyo carabta.\nBarashada Af-Ingiriisiga mushkilad ma leh, waan soo dhoweynayaa laakiin manhaj qaran oo ku dhisan af-shisheeye waa ILA MEEREYSO. Tani waxaa ka dhalanaysa in ardaygu jaahwareero, mar waa isaga oo Iskuulka jooga oo af-Ingiriisi wax ku akhrisanaya marna wuxuu joogaa guriga hooyo oo Af-Soomaali wax ugu sharxeysa.\nWaxaan dood ka qabaa in aynu sameyno sida Kenya sameysay oo kale; inta afkeena hooyo ka tegno, manhajka qaranka ka dhigano af-shisheeye sida Ingiriis, Carabi iwm marka ugu dambeysana la waayo haybta qofnimo, tariikhda bulshada iyo midnimo qaran.\nHaddii hadafku waxbarasho yahay, waxaan ku doodayaa in Af-Soomaaliga la tixgeliyo, laga dhigo mid cilmiyeesan oo waxsoosaar aqoonneed leh. Midna ogaada, kama soo horjeedo in manhajka qaranka maaddo Ingiriis ah lagu daro si carruurteena ay ula socdaan waxa ka socda dunida. Sidoo kale, uga faa’ideystaan fursadaha adduunka. Waayo fursadaha waxa ay kaa soo xirmi karaan marka aadan aqoon u lahayn ku hadalka Af-Ingiriiska, ku hadalkiisuna waa la baran karaa.\nMarkasta oo waqti badan la geliyo afkeena hooyo, lana horumariyo wuxuu soosaarayaa dad tayo leh. Af-Soomaaligu wuu nagu filan yahay, aqoonta maaddigana wuu qaadi karaa. Xilligii kacaanka, ka soo bilow dugsi hoose ilaa dugsi sare wuxuu manhajka dalka ku qornaa afkeena hooyo, ardaydana isaga ayay cilmiga ku qaadan jireen. Dadkeena kuwa ugu aqoonta badan waa kuwa helay waxbarashadaas ka dibna bartay Af-Ingiriiska, dunidana sidaas kula qabsaday. Si kale u dheh, qofka isaga oo afkiisa hooyo wax ku baranaya ayuu baran karaa afaf kale ee shisheeye sida Ingiriis iwm, dunidana kula macaamili karaa, fursadaha adduunka yaalana kaga faa’ideysan karaa.\nSi kastaba, waxaan ku doodayaa in manhajka dugsiyada hoose ilaa sare lagu qoro Af-Soomaali, waxaana u sababeynayaa arrimahan soosocda:\n1. Af-ingiriisiga waxaa ku hadla dad yar oo magaalo joog ah, inta ugu badan bulshada waxay ku hadashaa afkooda hooyo, Af-Soomaaliga.\n2. Af-Soomaaliga waa dhaqan-side xambaarsan taariikhda bulshada Soomaaliyeed. In afkaasi la ilaaliyo oo manhajka dalka lagu dejiyo waxay la mid tahay iyada oo la sharfay dhaqanka iyo taariikhda dalka iyo dadka.\n3. Ilmaha yar ee iskuuleyda ah waxay ku fikiraan afkooda hooyo, af-Soomaali. Iyada ayay kaga dhergi karaan aqoonta.\n4. Marka la joogo cilmiga “anthropology” ga, afku wuxuu ka mid yahay marinada ugu waaweyn ee dhaqanka la iskugu gudbiyo. Qofka u gacanhaadinaya Af-shisheeye sida af-Ingiriis ama af-carabi ee raba in manhajka qaranka lagu qoro wuxuu la mid yahay qof dalbanaya dhaqanka galbeedka. Waxaa lumaysa ruuxda qarannimo.\n5. Af-Soomaliga waa dunta isku xirta dhaqanka iyo midnimada bulshada. Waa marinka aynu jiilka cusub ugu gudbino hiddaha, dhaqanka, taariikhda iyo ilbaxnimada. Haddii meesha laga saaro, oo aan Af-Ingiriis ku beddelano, waxaa soo bixi doona jiil cusub oo “Shakespeare” ‘role model’ u yahay.\nIntaas kor ku xusan waxaan ku sii xoojinayaa codeyn ra’yi uruurinneed ah, oo ka dhacday bogayga Twitter ka. Boqolkiiba 71 waxaa loo codeeyey in manhajka qaranka lagu dejiyo Af-Soomaali halka Af-ingiriisku ka helay boqolkiiba 27 cod, Af-carabigana 2.\nXIRIIR IYO DHAQAN-SIDE\nAfku mar waa lagu xiriiraa marna waa dhaqan-side. Kan dambe ayaan diiddannahay in la inooga dhigo manhaj. Waayo meelaha bulshada laga beddelo waxaa ugu horreeyo waa manhajka, isaga ayaa loo maraa dhaqan-beddelka bulshada iyo adduunsiga maskaxda. Af-ingiriisigu wuxuu maanta dunida ka noqday furaha aqoonta, taasi waxay keentay in ay soo baxaan jiil dhallinyaro u badan oo la dhacsan barashadiisa; ilaa markii dambe ay ka rumaysteen in ku hadalkiisu uu yahay halbeega aqoonta iyo caqli-badnaanta. Haddii saaxiibkay Ahmed uu ka hadlaayey luuqadda dhankeeda xiriirka, taasi way sahlan tahay waayo maaddo ahaan ayaa loogu dari karaa manhajka. Halkaa waxaa ka soo bixi doona arday adeegsan kara af-ingiriisiga, aqoontii maaddigana leh.\nKenya waxaa tusaale u soo qaata dadka rumaysan in horumarka iyo aqoonta ay ku jirto manhaj qaran oo af-Ingiriis ku qoran. Ma xuma dooddooda balse waxay hilmaamsan yihiin in Somalia aysan ahayn dal leh qabiilo afaf kaladduwan ku hadla, dhaqan, diin iwm sida qabiilada degan Ethiopia, Kenya, Nigeria iyo Cameroon iwm. Taa caksigeeda, waxaan nahay qabiilo leh astaamo kasta oo ay qaran ku noqon karaan. Astaanta ugu muhiimsan waa afka hooyo, Af-Soomaaliga. Isaga ayaa na mideeya, saldhigna u ah mashruuca qaran-dhisidda lagu raadinayo dowlad-qaran oo midnimo leh.\nUgu dambeyn, laba doodood waa muhiim ah in la kala fahmo: In afafka shisheeye sida af-ingiriiska maaddo ahaan loogu daro manhajka qaranka Soomaaliyeed ama in guud ahaan manhajka lagu dejiyo afkaas iyo in Af-Soomaaligu uu noqdo afka uu ku qoran yahay manhajka. Waxaan qabaa doodda ah in aan lagu bees gareyn af-shisheeye laakiin maaddo ahaan manhajka loogu daro, sidoo kale afkeena hooyo uu noqdo kan uu ku dhisan yahay manhajka qaranka.\nMaanta adduunka waxaa la heli karaa dalal badan oo horumar sameeyey iyaga oo aan manhajkooda ka dhigan Af-sisheeye sida Ingiriis, Carabi iwm. Waxaa ka mida Norway, Sweden, Turkey, German, France, Japan, Russia iwm. Waan xaqiijin karnaa hadafkaas oo kale, annaga oo aan ka tanaasuleen afkeena, dhaqanka iyo hiddaha.\nBulshadani sideedaba waxaa isku haya waa luuqaddeeda u gaarka ah iyo dhaqankeeda, waana faktar ay kaga duwan tahay ummadaha kale ee adduunka ku nool.\nHa loo daayo afkeeda…


Labadii Qalad Ee Jurgen Klopp Sameeyey Ee Halista Geliyey Liverpool Kulankii Aston Villa Ee Anfield - Laacib\nHomeWararka Ciyaaraha MaantaLabadii Qalad Ee Jurgen Klopp Sameeyey Ee Halista Geliyey Liverpool Kulankii Aston Villa Ee Anfield\nLabadii Qalad Ee Jurgen Klopp Sameeyey Ee Halista Geliyey Liverpool Kulankii Aston Villa Ee Anfield\nLiverpool ayaa soo afjartay inkaar ka haysatay kulamada garoonkeeda Anfield ee horyaalka Premier League, kaas oo siddeeddii ciyaarood ee ugu dambeeyey aanay wax guul ah ku helin, waxaana lagaga badiyey lix kulan iyo laba lagula barbarreeyey, laakiin caawa ayay taasi kasoo dhamaatay.\nKaddib guul-darradii 3-1 ahayd ee Salaasadii ay kala soo kulantay Real Madrid, Liverpool ayaa si fiican u maamulatay kulankii caawa ee Aston Villa oo qaybtii hore ay fursado badan ka heshay, iyadoo 12 jeer ku toogatay goolka, laakiin diciifnimada difaacooda ayaa keenay in Ollie Watkins uu gool si fudud uga dhaliyo qaybtii hore.\nGool uu dhaliyey Roberto Fimino ayaa laga diiday qaybtii hore, waxaase soo nooleeyey Mohamed Salah oo goolka barbarraha u keenay halka uu Trent Alexander-Arnold guusha u go’aamiyey daqiiqadihii ugu dambeeyey.\nTababare Jurgen klopp ayaa ciyaartan sameeyey laba qalad, waxaanay sahayan gaadheen guusha kooxdiisa, laakiin dhinaca kale waxa uu ku saxsanaa hal go’aan.\nLabadii Qalad ee uu sameeyey:\n1. Aaminaad difaaciisa\nIyagoo ciyaartii Real Madrid sameeyey qaladaad badan iyo diciifnimo aan sinaba loogu dul-qaadan karin, waxa uu Jurgen Klopp mar kale kusii dhegsanaaday afartii laacib ee ciyaartaas ku ceeboobay.\nMar kale ayay caddeeyeeen in ay liitaan, gaar ahaan Ozan Kabak, waxaana uu laacibkani xakamayn kari waayey John McGinn oo kubbadii goolka u dhiibay Watkins oo isaguna ceebeeyey Nat Phillips ka hor intii aanu goolka dhalin.\nKabak iyo Phillips in ay mar kale iska garab ciyaaraan, waxay ahayd qalad laakiin xulashada ayaa ku yarayd Jurgen Klopp, waanu ku qasbanaa.\n2. Fadhiisintii Sadio Mane\nInkasta oo gool dhalintiisu ay aad u yar tahay xilli ciyaareedkan, isla markaana ciyaartiisu hoos u dhacday, haddana in uu ka maqnaado safka koowaad waxay diciifnimo ku keentay Liverpool, iyadoo cabsidii ay ka qabeen difaacyaduna ay meesha ka baxday.\nWaxa kale oo qalad ahayd in Roberto Firmino uu ahaado laacibka beddelay Mane, waxaase uu weeraryahanka reer Brazil ka ciyaarayay afka hore isagoo u dhexeeyey Jota iyo Salah oo iyagu si fiican u shaqaynayay.\nFirmino ayaa ciyaarta ku ahaa maqane jooga, waxaana fursadda kaliya ee uu helay ay ahayd in uu dhaliyey gool laga diiday qaybta hore.\nMane ayaa rikoodh cajiib ah ka haystay Aston Villa oo uu ka dhaliyey siddeed gool toddoba ciyaarood uu ka hor tegay, in la fadhiisiyaana qalad ayay ahayd.\nArrintii uu ku saxsanaa\nJames Milner oo uu ciyaarta kusoo bilaabay ayaa khadka dhexe si fiian uga shaqeeyey, waxaanu abuuray fursado waaweyn oo ay kooxdiisu goolal ku dhalin karaysay ka hor intii aanu isagu kubbad uu meel fog ka toogtay ku tijaabin Emiliano Martinez.\nKhibadda uu leeyahay laacibkan ayaa qaybta hore uu caddeeyey, waxaanu ahaa sirta kooxda ee bandhiggii fiicnaa ee qaybta hore.


Hjem > Uncategorized @so > Wadooyinka cudurka iyo sidii aad iskaga difaaci lahayd\nWadooyinka cudurka iyo sidii aad iskaga difaaci lahayd\nHIV-ka waxaa badanaa lagu kala qaadaa galmada aan la iska ilaalin ee lala yeesho qof qaba HIV oo aan baxnaanin daawo ku jirin, dhiig shubis/bixin iyo hooyada ilaa ilmaha wakhtiga uurka, dhalashada iyo naas nuujinta.\nWaxaa jira dhowr siyaabood oo aad isaga difaaci karto HIV-ka:\nDaaweyn guul leh. Khatar uguma sugnid in aad ka qaado cudurka HIVka qof qaba HIV-ka oo ku guuleystay baxnaaninta daawo. Taas macnaheedu waxa weeye in qofku raacayo daaweynta, qaadanayo daawada sidaas awgeedna heerka fayrasku uu aad u hooseeyo oo aan la isugu gudbin karin, ha ahaado galmo aan la ilaalin, uur ama dhalmo.\nKondhomku wuxuu ka hortagaa HIVka iyo caabuqyada kale ee galmada lagu kala qaado waxaana lagu dalban karaa lacag la’aan barta www.gratiskondomer.no\nPrEP (kor-u-qaadista prophylaxis) waa daawooyinka HIV-ka ee la siiyo HIV-taban si looga hortago si la isu qaadsiyo HIV-ka. Si aad u hesho PrEP, waa in dhakhtarkaaga guud uu kuu diraa, xarunta caafimaadka ee Olafia ama waaxda cudurrada faafa ee isbitaalka aad ka tirsan tahay.\nHaddii aad la kulantay oo aad ku dhacday xaalad khatar ah oo muhiim ah, PEP (ka-hortagga cudurka) waxaa loo siin karaa daawo ka hortagi karta fayraska HIV-ku inuu galo unugyada oo uu tarmo. PEP waa in sida ugu dhaqsaha badan loo qaataa ilaa iyo 48 saacadood ka dib marka lala kulmo HIV-ka. PEP waxaa la qaataa 28 maalmood. Dhammaan xarumaha caafimaad ee xaaladaha degdegga ah iyo adeegyada gurmadka deg-degga ee magaalooyinka waaweyn ee Noorway waa inay awoodaan inay maamulaan PEP iyadoon la soo marin wadahadal dhakhtar ee qaybta daawaynta cudurka.


Pochettino oo ka Hadlay Sababta uu Xalay u Saaray Lionel Messi Qeybta Labaad | Dalkaan.com\nHome ciyaaraha Pochettino oo ka Hadlay Sababta uu Xalay u Saaray Lionel Messi Qeybta...\nPochettino oo ka Hadlay Sababta uu Xalay u Saaray Lionel Messi Qeybta Labaad\nXiddiga reer Argentina ee Lionel Messi ayaa laga dhex waayey ciyaartoyda PSG ee kusoo laabtay garoonka qaybtii dambe kulankii xalay ee Lille, xilli kooxda lagu lahaa gool ay u dagaallamayeen inay kasoo kabtaan.\nLionel Messi ayaa ahaa maqane jooga oo garoonka iska dhex taagan, isla markaana dhaqaaqa uu sameeyaa aanu wax saamayn ah ku lahayn ciyaarta, iyadoo dhawr kubbadoodna si fudud looga gujiyey oo looga dilay.\nTababare Mauricio Pochettino ayaa shaaciyey sababtii uu u beddelay Lionel Messi waqtigii nasashada xilli ay kooxdiisu raadinaysay inay ka daba timaaddo Lille oo gool qaybtii hore ka dhalisay.\nMarquinhos iyo Angel di Maria ayaa 15kii daqiiqadood ee ugu dambeeyey ciyaarta waxay PSG u dhaliyeen laba gool oo guul soo laabasho ah ay ku heleen, hase yeeshee Lionel Messi ayaan wali furanin xisaabtiisa goolasha horyaalka Serie A.\nPochettino oo ciyaarta kaddib warbaahinta la hadlay ayaa tibaaxay inuu ‘taxadar’ darteed u saaray Lionel Messi oo ay jugo soo gaadheen qaybta hore, waxaanu yidhi: “Waa inaanu sugno. Waxa aanu la hadalnay dhakhtarka. Waxay ahayd taxadar, ciyaartan muu sii wadan karayn, laakiin dhaawac weyn ma aha. Diyaar ayuu u noqon doonaa ciyaarta xigta.”\nLionel Messi oo filasho badan laga qabay markii uu tegay PSG oo uu si xor ah ugaga soo wareegay Barcelona xagaagii ayaan illaa hadda la qabsan kooxda, waxaana bandhiggiisii xalay uu ahaa mid aad u liita oo aan marnaba laga filayn.\nKa sokow gool la’aanta uu yahay ciyaartiisii shanaad ee horyaalka ah ee uu dheelo, waxa 34 jirkan looga diiwaangeliyey ciyaarta bandhig liita iyo qiimayn fadeexad ahayd, mana jirin ciyaartoy ka liitay.\nSidaas oo ay tahay, haddana waxa uu yahay ciyaartoyga ugu goolasha badan kooxdiisa PSG tartanka Champions League waxaanu dhaliyey saddex gool, isaga oo kulankii RB Leipzig iska diiday fursad uu saddexlay ku dhalin lahaa.\nPrevious articleCabdi Xaashi iyo Mahdi Guleed oo soo saaray habraaca doorashada Golaha Shacabka ee gobolada waqooyi\nNext articleMahdi Guuleed iyo Cabdi Xaashi C/llaahi oo soo saaray habraaca doorashada golaha shacabka ee reer waqooyiga\nBarcelona ayaa lagu soo waramayaa inay dooneyso inay la soo wareegto Youri Tielemans sanadka soo socda laakiin waxaa laga yaabaa inay ku dhibtoonaato...\nDagaal sababay dhimasho iyo dhaawac oo ka dhacay MUDUG\nYuusuf Garaad: Qof & cod keliya ma’aha xaqa doorasho ee muwaadinka


Culimada Puntland oo si adag uga jawaabay eedeyn loo jeediyey iyo xiisad ka taagan - Caasimada Online\nHome Warar Culimada Puntland oo si adag uga jawaabay eedeyn loo jeediyey iyo xiisad...\nCulimada Puntland oo si adag uga jawaabay eedeyn loo jeediyey iyo xiisad ka taagan\nGaroowe (Caasimada Online) – Culimada Puntland ayaa maanta si adag uga jawaabay eedeyn uu u jeediyay maamulka Puntland, taasi oo la xiriirtay xiisada ka dhalatay xeerka gudniinka Gabdhaha ee ay meel-mariyeen Golaha Wasiirada Puntland.\nSheekh Fu’aad Maxamuud Xaaji Nuur oo kamid ah culimada Puntland ee dhawaan ka hor-yimid xeerka gudniinka ayaa “waxba kama jiraan” ku tilmaamay eedeyntii uu Wasiirka Cadaalada Puntland u jeediyay ee aheyd in siyaasad ahaan u diidan yihiin culimadu xeerkaas.\n“Majirto colaad gaar ah oo naga dhaxeysa anaga (culimada) iyo xukuumadda Deni, wuxuuna ku kooban yahay muranku xeerka lagu mamnuucay gudniinka gabdhaha,” ayuu yiri.\nWaxa uu sheegay in xeerkaas aysan uga soo horjeedin arrimo siyaasadeed oo ka dhan ah xukuumadda Deni, balse ay aheyd arrin u murankeeda uu soo bilowday xiligii xukuumaddii Cabdiraxmaan Faroole.\nCulimaa’udinka Puntland qaarkood ayaa dhawaan si adag uga hor-yimid xeerka lagu joojinayo gudniinka gabadhaha maamulkaas oo ay meel-mariyeen Golaha Wasiirada Puntland.\nWaxaa tan iyo markii la ansixiyey xeerkaasi xiisad cusub ka dhex qaraxday Culimada iyo maamulka Deni, midaasi oo maalmihii dambe cirka isku shareertay, kadib hadalo adag oo hawada isku mariyeen labada dhinac.


Booqashadii madaxweynaha Turkiga ee Muqdisho oo dib loo dhigay (Sababta?) – Mareeg.com somalia, World News and Opinion.\nMareeg.com: Madaxtooyada Soomaaliya ayaa saaka oo jimco ah shaacisay in dib loo dhigay booqashadii madaxweynaha dalka Turkiga, Reccep Tayyip Erdogan uu ku imaan lahaa caasimadda Soomaaliya ee Muqdisho.\nAfhayeenka mdaxweynaha Soomaaliya, Daa’uud Aweys oo warbaahinta la hadlay ayaa shaaciyey in sababta dib loogu dhigay booqashada madxweynaha Turkiga ay tahay geerida ku timid boqorkii dalka Sacuudi Carabiya, Boqor Cabdalla Bin C/caziiz oo xalay geeriyooday.\nDaa’uud Aweys ayaa sheegay in madaxweynaha Turkiga, Reccep Tayyip Erdogan uu Soomaaliya imaan doono marka ay soo dhamaato tacsida iyo aaska boqorka Sacuudiga.\nWuxuu sheegay iney sii socon doonto doonto qabanqaabada soo dhaweynta madaxweynaha dalka Turkiga, inkastoo uusan shaacin waqtiga uu Muqdisho imaan doono.\nMadaxweynaha Soomaaliya, Xasan Sheekh Maxamuud iyo saraakiisha dowladda Turkiga ayaa shalay galab sheegay in qaraxii ka dhacay hotel SYL uusan wax ka badeli doonin jadwalkii booqashada madaxweynaha Turkiga ee Muqdisho.


SomaliTalk.com » QurboJoogta Waqooyinga America Oo Soo Dhawaysay Kala Shaandhaynta Wasiirada Xukuumada Ra’isal Wasaare Abdiweli Sh. Ahmed\nQurboJoogta Waqooyiga Amerika, una badan racii ugu horeeyey ee uu barakiyey dagaalkii sokeeye ee bilowday dabayaaqadii 1990kii, deegaankasta ha ka imaadaane, ayaa muujiyey in ay si cad u taageersan yihiin kala shaandaynta uu Ra’isal Wasaare Abdiweli Sheikh Ahmed ku sameeyey xukuumadiisa. Arintaan oo la xariirta, walaaca ay ka qabeen xulufada ‘Damul-Jadiidka’, oo ula muuqday in ay yihiin isbahaysi ku salaysan xulafaysi qabiileed, isla markaana watey ujeedadooyin gaara.\nHadaba QurboJoogta ayaa aaminsan in sidii Ra’sal Wasaare Sa’id uu Ra’isal Wasaare Abdiweli Sheikh Ahmed shaqada ka wadi la’yahay faragelinta ay madaxda Damul-Jadiidka ku hayaan, sida ilo siyaasada Soomaaliya u dhuundaloola sheegayaan, ha ugu horeeyo mudane Farah Sheikh Abdulkaadir. Damul-Jadiid oo ku andacoonda in ay ka wadanisan yihiin ummadda Soomaaliyeed oo dhan, ayaa u arka in ay iyagu ahaadaan hormood siyaasada Soomaaliya.\nSi kastaba ha ahaatee, sida ku cad qoraalkaygii aan cinwaanka uga dhigay “Madaxwayne: Hassan Sheikh Mohamoud Kala Saar ‘Geedi Socodka Nabada Iyo Saaxiibadaa Damul-Jadiid’” waa in Madaxwayne Hassan Sheikh Mohamoud uu kala doorto saaxiibadiis iyo waajibka dadka iyo dalka ka saaran. Sidoo kalena, uu joojiyo faragelinta Damul-Jadiid ku hayaan madaxda Soomaaliyeed, si aysan arintaan u keenin handaad ama isku dhac keena gacan ka hadal dib ugu celin kara ummadda Soomaaliyeed mid la mida shaqaaqooyinkii dhacay dabyaaqadii sanadkii 1990kii, ahna taariikh madow ee ku habsatey dalkeena, oo ayna cidna dan ugu jirin in ay arintaasoo kale ay markale soo laabato.\nTaariikhdaas madow ee dagaalkii sokeeye iyo xanuunkii uu ku reebay ummadda Soomaaliyeed ay tahay mida sababtay in dadka inta badan ay u rabaan in ay arkaan nadhaam Federaali ku saleesan oo Soomaaliya lagu xukumo.\nWaxay u muuqataa in Ra’isal Wasaare Abdiweli Sheikh Ahmed uu la fahmay, helayna dawadii Damul-Jadiidka lagu furdaamin lahaa. Waxaase xaqiiqa ah in uu tusaale ahaan u qaatey siyaasadii foosha xumayd, isla markaana been abuurka ku salaysnayd ee lagu riday Dowladii uu madaxa ka ahaa Ra’isal Wasaare Sa’id.\nMadaxwaynaha oo isku shaadhayntaan ka biyo diidey, ayey dadwaynaha Soomaaliyeed, DalJoog iyo QurboJoogba, waxay u arki doonaan in uu feriglinta xulafada Damul-Jadiid ay ku hayso xukuumada hada jirto iyo xukuumadihii horeba ay tahay mid ka indho dadbaday. Fikirkaas hadii uu sax yahayna, ay noqon karto mida ku qasabtey in Ra’isal Wasaare Abdiweli Sheikh Ahmed in uu ka qaado xilkii Wasaarada Garsoorka Cadaaladda iyo Dastuurka mudane Farah Sheikh Abdulkadir, una dhiibo xilka Wasaarada Xanaanada Xoolaha, Dhirta iyo Daaqa maadaama uu wasiirka, isla markaana ah Aabaha Damul-Jadiid, laguna tuhunsan yahay in uu geed dheer iyo geed gaaban dul istaagay in uu geedi socondka nabada dalka lala rabo aan la gaarin.\n1 Jawaab " QurboJoogta Waqooyinga America Oo Soo Dhawaysay Kala Shaandhaynta Wasiirada Xukuumada Ra’isal Wasaare Abdiweli Sh. Ahmed "\nQurbo joog says:\nTuesday, October 28, 2014 at 9:35 am\nASC, marka hore waxaa laga soo gaaray Nabiyadii hore, Nabigane noo sheegay hadaadan xishooneyn waxaad doonto samee, wax la allifana waxaa ugu liito been abuurka, bal dadweynoow ila arka ninkaan weyn beenta uu ka faafinayo qurba America oo aan anigaba ka midka ahay, qoraalkiisa waa been waxbana kama jiraan, mana jirto qurbo joog isu timid oo walaahooga iyo qaska soomaliya taageertay, سبحانك هذا بهتان عظيم.


ARAGTIDA SHARCI EE XUKUUMADDA XIL-GAARSIINTA | KEYDMEDIA ONLINE\nSida aan wada ogsoonahay Golaha Shacabka BFS ayaa kalsoonidii kala noqday Xukuumaddii uu hogaaniyay Mdne:Xasan Cali Kheyre taariikhdu markey ahayd 25-tii Luuliyo 2020. Wuxuu Golaha Shacabku codka kalsoonida siiyay 1-dii Maasrso 2017.\nHaddaba Si looga jawaabo su’aalaha sare ku xusan, loona fahmoqoramada, waxaan soo bandhigaynaa macnaha iyo sharci ay ku tiirsan tahay xukuumadda xil-gaarsiinta (Caretaker Government) kadibna waxaan dul istaagaynaa mabaad’ida Dastuurka iyo shuruucda kale ee Dalka anagoo raad-raac ku samaynayno sooyaal Dastuur iyo nidaamka dowladeed ee uu dalku lahaan jiray, sidoo kale haddii ay jirtay fasiraad Dastuur oo arrintaas la xiriirta oo ay horey u go’aamiyeen hay’adaha garsoorka dalka.\n1. Marka muddo xileedka xukuumaddu dhammaado oo doorasho la’aado, waxaa arrintaas nidaaminaya Qod.103 ee Dastuurka KMG.\n2. Haddii Golaha Shacabka ee BFS uu kalsoonida kala noqdo xukuumadda sida ku cad Qod.69/2/E ee Dastuurka KMG.\n3. Hadduu Ra’isul Wasaaruhu geeriyoodo ama is-casilo ama uu gudan waayo xilkeesa sababo caafimaad sida uu jidaynayo Qod.90/d iyo 97/4 ee Dastuurka KMG.\nDastuurkii 1960-kii wuxuu tilmaamay in markaBaarlamanku kalsoonida kala noqdo xukuumadda ay ay is-casilayaan dhammaan xubnaha xukuumadda, waxay se sii-haynayaan howlihii socday ilaa laga soo magacaabayo xukuumad cusub, waxaa sidaa caddeynaya Qod.82aad ee Dastuurka.\n(Cabinet handbook- paras 2.27 to 2.31).\nMarka aan tixraac iyo raac-raac ku sameeyno falanqeyntii iyo faaqidaadihii aan sare ku soo sheegnay, sidoo kale aan soo xiganno aragtida Dastuur iyo midda sharci ee xukuumadda xil-gaarsiinta –guud ahaan dalalka ku dhaqma nidaamka baarlamaaniga ama nidaamka isku-dhafka – waxaa inoo soo baxay in xukuumadda xil-gaarsiinta ay yeelanayso awoodaha iyo xilalka soo socd\n1. Socod-siinta howlihii ama shaqooyinkii socday (routine duties) ee la xiriira maamulka guud iyo adeegga bulshada ama haddii aan si kale u dhigno howl-maalmeedkii hay’adaha maamulka guud ee dowladda.\n2. Arrimaha u baahan in si degdeg ah wax looga qabto ee la xiriira danta guud, haddii aanay caqabad ku noqonayn xukuumadda la magacaabayo ama aysan abuurayn qalalaase iyo khilaaf siyaasadeed.\n3. Xaqiijinta doorashada marka mudda xileedka xukuumadda dhammado, lana galo doorashada iyo ka shaqeynta dhisidda xukuumad cusub.\n4. Fulinta barnaamijyada iyo howlihii ay horay go’aannada uga qaadatay xukuumadda dhacday ama waqtigeedu dhammaaday.\n1. Soo-jeedinta wax ka beddelka Dastuurka.\n2. Curinta ama soo gudbinta hindise ama mashruuc sharciyeed.\n3. Soo saaridda qaraarro ama go’aanno tilmaamaya wax-ka-beddelka qodobo sharci.\n4. Kala diridda Baarlamaanka.\n5. Go’aanno wax ka beddelay qaab-dhismeedka hay’adaha iyo mu’assasaadka guud ee dowladda.\n6. Qaraarro ama go’aanno wax ka beddelaya xeer nidaamiyeyaasha dowladda.\n7. Qaraarro ama go’aanno wax ka beddelaya ama ku xadgudbaya xuquuq uu ay aqoonsadeen Dastuurka iyo Shuruucda Dalka.\n8. Magacaabid xil leh ahdaaf siyaasadeed aad u fog.\n9. Jaangoynta qiimaha badeecada, mushaaraadka iyo adeegyada kale ee saamaynaya dhaqaalaha qaranka.\n10. Go’aanno abuuray qalalaase ama khilaaf siyaasadeed.\n11. Gaaridda go’aanno siyaasadeed oo caqabad ku noqon kara xukuumadda imaanaysa.\n12. Qabashada afti dadweyne.\n13. Ansixinta hindise sharci oo qabyo oo la xiriira miisaaniyadda dowladda.\n14. Curinta siyaasad ama barnaamij cusub oo ay yeelanayso xukuumaddaxil-gaarsiinta ama wax ka beddelka siyaasaddii hore ee xukuumaddu ku shaqeynaysay.\n15. Gelidda heshiisyo caalami ah ama kuwo waqti dheer qaadanaya oo saamaynaya siyaasadda xukuumadda cusub.\n16. Magacaabidda ama xil ka qaadidda saraakiisha sar-sare ee dowladda\nQareen Zakariya I. Nuur waa qareen, bare Jaamacadeed iyo cilmi-baare ka howl-gala Magaalada Mugdishu, wuxuu xubin ka yahay Ururka Qareennadda Soomaaliyeed, wuxuu sidoo kale La-taliye sharci u yahay hay’ada dowladeed iyo kuwa gaar loo leeyahay


Gaas oo safar si yaab leh lagu soo dhameeyey ku aadaya Turkiga - Caasimada Online\nHome Warar Gaas oo safar si yaab leh lagu soo dhameeyey ku aadaya Turkiga\nGaas oo safar si yaab leh lagu soo dhameeyey ku aadaya Turkiga\nAddis-Ababa (Caasimada Online) – Madaxweynaha Puntland Cabdiweli Maxamad Cali Gaas ayaa safar ugu ambabaxayo dalka Turkiga, sida ay sheegaan warar ay heshay Caasimada Online\nCabdiweli Maxamad Cali Gaas oo iminka ku sugan wadanka Ethiopia ayaa wararkaan sheegayaan inuu 25 bishaan magaalada Addis Ababa ka sii aadi doono dalka Turkiga halkasoo ka heley casumaad.\n“Maanta waxaan safar shaqo oo dhowr beri ah u aadi doonaa magaalada Addis Ababa ee caasimadda dalka Itoobiya, oo aan u aadayo dhammaystirka hawlo qabyo ah oo muddo noo soo socdey oo ay ka mid tahay iskaashiga ganacsiga, Nabad-gelyada iyo ka hor tagga argagixisada labada dawladoodba ku ah dhib joogto ah.” ayaa Madaxweyne Gaas hadalkaan jeediyey markii uu kasoo dhoofayey magaalada Garowe isaga oo aan shaacin inuu jiro safar uu ku aadayo dalka Turkiga.\nMadaxweyne Gaas oo horey safar kan oo kale ah ugu maqnaa dalka Ethiopia ayaa halkaas kasii aaday dalka Sucuudiga isagoo sheegey inuu kula kulmay maalqabeeno maalgalin ku sameynaya Puntland.\nWararka ku dhow Madaxweynaha Puntland ayaa sheegaya in qorshayaasha uu ugu ambabaxo safarada aan horey loo shaacin tahay kuwo ay soo dhameeyaan shaqsiyaad casumaadaha Ka raadsha wadamada iyo dad maalqabeeno ah.\nMaamulka Puntland ayaa iminka waxaa ka taagan xaalado siyaasdeed, amni iyo dhaqaale iyadoo wararku sheegayaan iney jirto mushahar la’aan baahsan oo haysata shaqaalaha Dowlada Iyo ciidamada.\nDhinaca kale Madaxweynaha Puntland ayaa laga sugayey hab qaybsiga xildhibanada aqalka sare ee Barlamanka Federalka Somalia.\nMagalaada Garowe aya sidoo kale waxaa ku sugan ergo ka socota beesha Cali Saleebaan kuwasoo wada xaajood la wadey Madaxweynaha Puntland.\nMadaxweynaha Puntland ayaa inta uu kulankaan socdey safarkii 4aad kaga tagey ergadaan magalaada Garowe oo ay ku sugnaayeen muddo badan.


Jeenyo oo dhigatay xaflad ay ugu dabaal dageyso koobka Janeraal Daa’uud. – Cayaaraha dunida\nJeenyo oo dhigatay xaflad ay ugu dabaal dageyso koobka Janeraal Daa’uud.\nKooxda Jeenyo United ayaa xaflad si heer sare loo soo aggaasimay ugu dabaal degtay hanashada koobka koobabka ee Janeraal Daa’uud oo ay ku guuleysatay toddobaadkii aynu soo dhaafnay.\nXafladaan oo ka dhacay Liido Sea Food, ayaa waxaa kasoo qayb galay masuuliyiin ka socda xiriirka Soomaaliyeed ee kubadda cagta, guddoomiyayaasha kooxaha heerka koowaad ee dalkeena, halyeeyo horay u soo maray kooxda Jeenyo, Macalimiin , Ciyaartooy qaran iyo taageerayasha kooxda Jeenyo.\nGuddoomiyaha kooxda Jeenyo Jubba Ciise ayaa furay munaasibadda maanta ka dhacday Liido Sea Food, waxaana kaddib halkaasi laga jeediyay qudbado dhiiro galin ah.\nGudoomiye Ku xigeenka koowaad ee XiriirkaSoomaaliyeed kubada Cagta Cali Cabdi Maxamed (Cali Shiine) oo ka hadlay munaasibadda ayaa ugu hambalyeeyay kooxda Jeenyo hanashada koobka Janeraal Daa’uud, isagoo ku dhiiro galiyay xiddigaha Jeenyo in ay sii wadaan dadaalkooda.\nSidoo kale xoghayaha xiriirka Soomaaliyeed ee kubada Cagta Xasan Maxamed Maxamuud (Farey) oo ka hadlay goobta ayaa sheegay in xiriirka SFF ay ku faraxsan yihiin in ay kasoo qeyb galaan dabaal degga kooxda Jeenyo iyo dhiiro gellinta ciyaartooyda, isagoona ugu dambeyn ugu hambalyeeyay kooxda koobkii ay ka qaaday Banaadir.\nCantar Jeenyo oo ah xiddig horay u soo maray kooxdaan, ayaa ku amaanay ciaayrtooyda naadiga u ciyaara wax qabadkooda, isagoona ugu baaqay in ay sii laba jibaaraan.\nGuddoomiyaasha kooxaha Heegan iyo Dekedda ee Diyeeshe dheere iyo C/laahi Faarax ayaa si isugu mid ah ugu hambalyeeyay kooxda Jeenyo mahadaama ay noqotay kooxdii ku guuleysatay koobka Janeraal Daa’uud.\nUgu dambeyn xiddiga garabka weerarka kooxda Jeenyo ee Maxamuud Cabadi Nuur ( Meyman) ayaa shahaado sharaf ka helay guddoomiyaha taageerayaasha kooxda Jeenyo Rijaal Xasan Axmed kaddib wax qqabadkii kooxda.\nSikastaba Jeenyo ayaa toddobaadkii aynu soo dhaafnay ku guuleysatay koobka Janeraal Daa’uud, markii ay riggoorayaal 4-1 ku garaacday kooxda Banaadir.


IPhone 13 Pro iyo iPhone 13 Pro Max waxay wadaagaan kamarado isku mid ah | Wararka IPhone\nEl Qaabka Pro ee baaxadda iPhone -ka ayaa u dhashay in hal talaabo hore loogu sii qaado taleefanka casriga ah ee Apple. Dhismaha saddexda qol ayaa calaamadiyay farqiga u dhexeeya tusaalaha caadiga ah iyo qaabkan cusub ee gaadhay warshadaha maqalka maqalka. Si kastaba ha noqotee, illaa iPhone 12 Pro iyo Pro Max Apple ayaa sidoo kale calaamadiyay kala duwanaansho u dhexeeya hal moodel iyo mid kale, gaar ahaan kan xasiliyaha indhaha oo leh wareejin shidma. In kasta oo Pro Max uu lahaa, Pro wuxuu dejiyay xasilinta indhaha laba -geesoodka ah. Iyadoo imaanshaha iPhone 13 Pro iyo iPhone 13 Pro Max farqigaasi wuu baaba’aa oo labada qalabba waxay wataan kaamirooyin isku mid ah oo leh tilmaamo isku mid ah.\nKaamirooyin isku mid ah iyo astaamo isku mid ah oo loogu talagalay iPhone 13 Pro iyo Pro Max\nNidaamkayaga kamaradaha Pro wuxuu kor u qaaday baarka sidii hore oo kale. Iyada oo leh qalab casri ah oo awood u leh qabashada faahfaahinta cajiibka ah. Software caqli badan oo ku siinaya sawirro cusub iyo farsamooyin fiidyow. Iyo jibbo si aan caqli gal ahayn u soomi karta oo ka hor imaanaysa xadka waxa suurtogalka ah. Waa inaad aragtaa sawirradaada si aad u rumaysato.\nIPhone 13 Pro iyo 13 Pro Max waxay dhabarka ku haystaan kakan saddex kamaradood oo aad u kala soocaya baaxadda Pro. telephoto, xagal ballaadhan iyo xagal aad u ballaaran taasi waxay kuu oggolaaneysaa inaad sawirro ka qaaddo oo aad duubto muuqaallo leh xirfad -yaqaannimo guud. Intaa waxaa dheer, Apple wuxuu mas'uul ka ahaa soo bandhigida horumarin weyn oo xirfadeed sida suurtagalnimada duubista ProRes ama hagaajinta dhammaan dareemayaasha saddexda kamaradood si loo hagaajiyo Habka Habeenkii ama loo oggolaado inuu galo adduunka sawir -qaadista macro.\nIllaa markii la bilaabay iPhones-kii ugu dambeeyay, Apple had iyo jeer waxay samaysay farqiga u dhexeeya labadiisa moodel ee Pro. Marka lagu daro baaxadda shaashadeeda, iPhone 12 Pro Max wuxuu isku daray x2,5 zoom optical-ku dhow, x5 zoom optical iyo a zoom digital ah ilaa x12. Tani waxay kaga duwan tahay walaalkeed iPhone 12 Pro. Laakiin sidoo kale, Waxay ku kala duwanaayeen jiritaanka sawir -qaade sawir -qaade ah oo u beddelaya dareeraha, gaar u ah Pro Max.\nSi kastaba ha ahaatee, farqigaani wuxuu ku baaba'aa iPhone 13 Pro iyo 13 Pro Max y labada noocba Waxay wataan isla saddex kamaradood oo leh tilmaamo farsamo oo isku mid ah:\n77mm dhererka focal\nMuuqaalka indhaha x3\nƑ / 2,8 furitaanka\nLix muraayadaha curiyaha\n13mm dhererka focal\nƑ / 1,8 furitaanka\nDareere degdeg ah\n26mm dhererka focal\n1,9 pixelsm pixels\nƑ / 1,5 furitaanka\n100% Pixels Focus\nTodoba muraayad curiye\nXasilinta Sawirka Aragga ee Shift Sensor\nWadada buuxda ee maqaalka: Wararka IPhone » Terminalka IPhone » iPhone 13 » IPhone 13 Pro iyo iPhone 13 Pro Max waxay wadaagaan kamarado isku mid ah


Home Wararka Kursigii loo xiray Shiikh Sharif oo lacag la’aan u xayiran & Guudlaawe...\nKursigii loo xiray Shiikh Sharif oo lacag la’aan u xayiran & Guudlaawe oo culays soo wajahay\nWaxaa xalay ka dhacay magaalada Muqdisho kulamo gaar gaar ah oo xal loogu helayay kursiga beesha HartiAbgaal, Agoonyar kaas uu u horay u codsaday in loo xiro Shiikh Sharif.\nCali Guudlaawe ayaa ku qanciyay qaybo kamida beelaha ku asteeysan kursiga inay u dhaafaan Kurgisa Shiikh Sharif, kaas oo uu sheegay inay jirto raji xumi Shiikha kala soo daristay doorashada Federaalka.\nCali Guudlaawe ayaa u sheegay Shiikh Sharif in uu dhaqaale deg deg ah u helo kursiga hadii kale in kurisga la furo oo lagu tartamo, sii uusan isaga eed buuxda u qaadin.\n“Dhibka uu qabo Eebowgey Shariifka waxa uu qaadayaa balan uusan oofin karin, marka aan la hadlo lacag waa haystaa ayuu leeyahay, hadana waa u jeedaa in dhaqaale xumo badan hayso.. Aniga intaan ka badan kursiga kor uma sii hayn karo.. waxaana macquul ah in kursigaas la isku dilo hadii aan deg deg xal looga gaarin” Sidaas waxaa yiri Cali Guudlaawe oo la hadayay ganacsade ay qaraabo yihiin Shiikh Sharif.\nWaxa uu intaas ku daran “ Adeeroow qiyaali laguma noolaan karo, hada, hada ninkii aan wada afurtaynay waxa uu ii sheegay in $20,000 xalay looga soo tuugaayay Axmad Qaali… si loogu kabo biilasha guriga Sharifka.. Xaqiiqdiina kursigaan lacag badan ayuu u baahan si loo qanciyo beleah kale ee qoryaha ku haysta Jowhar”.\nDareenka ka soo yeeray Cali Guudlaawe ayaa ah mid ay qabaan qaar kamida waxgaradka beesha HartiAbgaal oo iyagu ku talinaya in Shiikh Sharif sharfta ilaashado uu kursigaas beesha u dhaafo ayaga qofkii ay rabaan ay siiyaan.\nDhanka kale Shiikh Sharif ayaa ku talinaya in aanba kursiga hada la soo dooran oo dib loo dhigo, doorashada ka dib, marka laga xiiso dhaco isaga si fudud uu ku soo qaato.\nPrevious articleFadeexad ka dhalatay lacagta lagu dhisay Wasaaradda Qorsheynta Puntland? Yaa bixiyay lacagtaas?\nNext articleWasiir CabdiSacid oo sheegay inuu ka badbaaday iskuday dil & Puntland oo ka hadashay\n(MAQAAL) Dr. Dufle: Cagaarshowgu waa cudur dhibaato weyn ku haya Caafimaadka...\nMuxuu yahay qorshaha RW Kheyre iyo Wasiir Beyle? Maxaa keenay in...


Dafcadii 19,aad Ee Kaqalinjabisa kuliyada Dr. Cabdimajiid Xuseen - Cakaara News\nDafcadii 19,aad Ee Kaqalinjabisa kuliyada Dr. Cabdimajiid Xuseen\nJigjiga(CN) Isniin 14ka September 2015, Xaflad qalinjabin ah oo ay si meeqaam sare leh usoo agaasintay kuliyada Macalimiinta ee Dr Cabdimajiid Xuseen ayaa ka dhacday madasha shirarka ee Sayid Maxamed Cabdille Xasan. Iyadoo ay ka soo qaybgaleen masuuliyiinta ugu saraysa xukuumada DDSI oo uu ugu horeeyo Madaxwaynaha DDSI mudane Cabdi Maxamuud Cumar, Madaxwayne ku-xigeenka ahna Wasiirka Waxbarashada DDSI mudane Mawliid Haayir Xasan, Maareeyaha kuliyada Macalimiinta ee Dr. Cabdimajiid Xuseen mudane Maxamuud Axmed Nuur, Wasiirka Adeega Shacabka iyo Kobcinta Maamulka DDSI marwo Maajida Maxamed Maxamuud, waalidiin, ardaydii qalin jabinaysay, qurba joog iyo waliba marfi sharaf kale.\nQalinjabintan oo ah tii 19,aad ayaa waxaa kaqalinjabiyay 1,345 macalimiin ah oo baranayay waxbarashada xiliga xagaaga. Waxayna ka qalinjabiyeen heerka aqoonta ee diploma iyo certificate.\nFuritaankii xafladan ayaa waxaa ka hadlay Madaxwaynaha DDSI mudane Cabdi Maxamuud Cumar oo ugu horayntii u hambalyeeyay ardaydan qalinjabisay una mahadceliyay waalidkii iyo macalimiintii ku soo tabcay inay maanta qalinjabiyaan. Waxaa kale oo uu iyana ugu hambalyeeyay ardayda qalinjabinaysay dadaalkii iyo wakhtigii ay galiyeen in ay waxbarashadooda dhamaystaan. Isagoo madaxwaynuhu kula dar-daarmay in ay shacabkooda si wadaniyad, daacadnimo, xilkasnimo ku dheehan tahay ugutaan waajibaad kooda shaqo si ay shacabkooda uga samatabixiyaan jahliga. Waxaa intaa dheer, in madaxweynuhu sigaar ah ugu mahadceliyay maamulka kuliyadda, wasaaradda waxbarashada iyo wasaaradda kobcinta awooda iyo adeega shacabka DDSI dadaalka iyo gacan siinta ay kagaysteen in ardadani maanta qalinjabiyaan.\nWuxuu kaloo madaxwaynuhu u mahadceliyay ciidanka gaarka ah ee DDSI Liyu boolis oo guulo wax ku ool ah ka gaadhay ladagaalanka xarakada argagixisada ah ee Al-qushaash oo qorshaynaysay in ay qaraxyo qorshaysan kafuliyaan deegaanka sidii ay ugaleen kenya oo kale markii laga war helayna loogu tagay saldhigyadoodii gudaha dalka soomaaliya ayna ka soo hoyiyeen guulo ay ku mutaysteen shahaado sharaf ay siiyeen ciidanka difaaca qaranka oo ay ka garab dagaalamayeen ayna sharaf usoo hoyiyeen dalkeena itoobiya.\nMaareeyaha kuliyada macalimiinta ee Dr. Cabdimajiid Xuseen mudane Maxamuud Axmed Nuur ayaa isna si qoto dheer uga warbixiyay taariikhda kuliyadu soo martay iyo heerka ay maanta taagan tahay iyo waliba jihooyinka horumarineed ee kuliyada wuxuuna hambalyeeyay ardaydii qalinjabinaysay.\nDhanka kalana ardaydii qalinjabinaysay ayaa balanqaaday inay shacabkooda ugu adeegi doonaan si wadaniyad, daacadnimo iyo xilkasnimo leh.


Wararka - Fahmitaanka farqiga u dhexeeya guddiga aluminium iyo PCB\nFahmitaanka farqiga u dhexeeya guddiga aluminium iyo PCB\nWaa maxay guddiga aluminium\nAluminiumka aluminiumku waa nooc bir ah oo ku saleysan alwaax la huwiyay oo naxaas ah oo leh shaqo faafidda kuleylka wanaagsan. Guud ahaan, hal guddi wuxuu ka kooban yahay saddex lakab, kuwaas oo ah lakabka wareegga (bireedka naxaasta), lakabka dahaarka iyo lakabka salka birta. Waxay ku badan tahay waxyaabaha nalalka LED-ka. Waxaa jira laba dhinac, hal dhinac oo cadaan ah ayaa la alxamiyay pin hogaaminaya, dhinaca kale waa midab aluminium ah, guud ahaan waxaa lagu dahaadhaa doonaa koollada isku xidhka kuleylka iyo la xiriirida qaybta kala qaadista kuleylka. Waxa kale oo jira guddi dhoobada ah iyo wixii la mid ah.\nWaa maxay PCB\nGuddiga PCB guud ahaan waxaa loola jeedaa guddiga wareegga daabacan. PCB (guddiga PCB), sidoo kale loo yaqaan PCB, waa bixiyaha isku xirka korantada ee qalabka elektarooniga ah. Waxay soo jirtay muddo ka badan 100 sano; Naqshadeedu badanaa waa naqshadeynta qaabeynta; Faa'iidada ugu weyn ee isticmaalka wareegga wareegga ayaa ah in la yareeyo khaladaadka fiilooyinka iyo shirarka si weyn, loona hagaajiyo heerka otomaatiga iyo heerka wax soo saarka.\nMarka loo eego tirada lakabyada looxyada wareegga, waxaa loo qaybin karaa hal guddi, guddi laba dhinac leh, afar lakab, guddiga lixda lakab ah iyo looxyo kale oo wareegyo badan leh. Maaddaama guddiga wareegga daabacan uusan ahayn wax soo saar guud oo dhammaad ah, waa wax yar oo wareersan qeexitaanka magaca. Tusaale ahaan, Motherboard-ka kombiyuutarka shakhsiga ah waxaa loo yaqaan 'Motherboard', laakiin si toos ah looma yiraahdo guddiga guddiga. In kasta oo ay jiraan guddiyo wareeg ah oo ku jira guddiga weyn, haddana isku mid ma aha, sidaa darteed looma baahna in si isku mid ah loo yiraahdo marka la qiimeynayo warshadaha. Tusaale ahaan, maxaa yeelay waxaa jira qaybo IC ah oo lagu rakibo boodhka wareegga, warbaahinta wararku waxay ugu yeeraan guddiga IC, laakiin dhab ahaantii, uma dhigmo guddiga wareegsan ee daabacan. Waxaan badanaa tixraacnaa guddiga wareegga daabacan sida loox qaawan - taasi waa, guddiga wareegga oo aan lahayn qaybta sare.\nFarqiga u dhexeeya guddiga aluminium iyo guddiga PCB\nQaar ka mid ah wada-hawlgalayaasha yaryar ee hadda ku hawlan warshadaha guddiga aluminium, marwalba waxaa jiri doona su'aal sidan oo kale ah. Taasi waa, waa maxay farqiga u dhexeeya guddiga aluminium iyo guddiga PCB. Su'aashan, qaybta soo socota ayaa kuu sheegi doonta sida saxda ah farqiga u dhexeeya labada?\nGuddiga PCB iyo guddiga aluminium waxaa loogu talagalay iyada oo loo eegayo shuruudaha PCB. Xilligan, guddiga aluminium ee PCB ku saleysan suuqa guud ahaan guddiga aluminium ee hal dhinac ah. Guddiga PCB waa nooc weyn, guddiga aluminium waa hal nooc oo kaliya guddiga PCB, waa saxan bir ku salaysan aluminium. Sababta oo ah kuleylka kuleylka wanaagsan, guud ahaan waxaa loo isticmaalaa warshadaha LED-ka.\nGuddiga PCB guud ahaan waa guddiga copper, kaas oo sidoo kale loo qaybiyaa guddi keli ah iyo guddiga laba geesood ah. Waxyaabaha loo isticmaalo labada u dhexeeya waa farqi aad u muuqda. Qalabka ugu muhiimsan ee guddiga aluminium waa saxan aluminium, iyo waxyaabaha ugu muhiimsan ee guddiga PCB waa naxaas. Aluminiumka aluminiumku wuxuu gaar u yahay qalabkiisa PP. Fasaxa kuleylka ayaa aad u wanaagsan. Qiimaha sidoo kale waa qaali\nMarka la barbardhigo labada kuleylka kuleylka, waxqabadka guddiga aluminium ee kuleylka kuleylka ayaa ka sarreeya kan guddiga PCB, iyo kuleylka kuleylka ayaa ka duwan kan PCB, qiimaha aluminiumku waa qaali.


Ciyaartoyda Chelsea Oo Helay Digniin Ku Aaddan Kulanka Manchester United Ee Axadda - Laacib\nHomeWararka CiyaarahaCiyaartoyda Chelsea Oo Helay Digniin Ku Aaddan Kulanka Manchester United Ee Axadda\nCiyaartoyda kooxda kubadda cagta Chelsea ayaa loo diray digniin ku aaddan kulanka horyaalka Premier League ee ay maalinta Axadda la ciyaari doonaan Manchester United, taas oo imanaysa xilli labada kooxood ku jiraan duruufo aad u kala fog.\nManchester United oo caydhisay Ole Gunnar Solskjaer ayaa ciyaari doonta horyaalka Premier League markii koowaad muddo saddex sannadood ah, waxaana si ku-meelgaadh ah ciyaartan usii laylinaya Michael Carrick oo guul ku hoggaamiyey kulankiisii koowaad ee Salaasadii ay kusoo garaaceen Villarreal, uguna gudbeen wareegga 16ka Champions League.\nRed Devils ayaa u dhacday kaalinta siddeedaad markii ay Watford ku garaacday 4-1 Sabtidii, taas oo keentay in Ole Gunnar Solskjaer uu shaqada waayo.\nChelsea ayaa iyaduna kulankeedii ugu dambeeyey waxay si xun usoo karbaashtay Leicester City oo ay kusoo garaacday 3-0, halka Champions League ay ku karbaashtay Juventus oo ay afar gool iyo waxba ku garaacday.\nPetr Cech oo ka tirsan masuuliyiinta Chelsea ayaa digniin u diray ciyaartoyda kooxdiisa, waxaanu u sheegay inay ku talo-galaan ciyaar xeeladaysan iyo koox doonaysa inay imtixaan adag ka gudubto oo ciddiyaha ku dagaallamaysa.\nCech ayaa yidhi: “Haddii aaanu nahay reer Czech, waxa aanu nidhaahnaa: “Qolka cusub, si fiican ayuu u xaadhmaa,” Mar kasta oo aad la ciyaarayso koox haysata tababare cusub, waa kulan xeeladaysan. Sidaas ayaanay samayn doontaa Manchester United marka ay Axadda nala ciyaarayso. Marka aad tababaraha beddesho, waa in aad mar walba samayso falcelin.”


Kismaayo News » Cirro oo aqbalay guusha Muuse Biixi\nCirro oo aqbalay guusha Muuse Biixi\nKn: Cabdiraxmaan Cirro ayaa goordhawayd shaaciyay inuu aqbalay natiijadii ay ku dhawaaqeen gudiga doorashooyinka Somaliland asagoo xeerinaya nabadda, xasiloonida iyo wadajirka shacabka Somaliland.\nCirro ayaa sheegay in wax kasta oo uu tabanayay uu uga tanaasulay danta guud iyo wadanoolaanshaha, si looga baaqsado qalalaase siyaasadeed iyo dhibaatooyin horseedi kara barakac iyo dhimasho aan loo baahnayn. “dalkayga u burburin mayo damacayga” ayuu yiri Cabdiraxmaan Cirro oo taageerayaashiisa hoga tusaalaynayay inay dantu ku qasabtay inuu dalku burburo oo uu tanaasuliwaayo iyo dalku sii dhisnaado oo uu tanaasulo dulmi kasta oo lagula kacayba, sidaas darteedna uu doortay inuu tanaasulo oo dalku sii dhisnaado.\nGo’aanka Cirro uu ku aqbalay natiijada ayaa waxaa soo dhaweeyay guud ahaan Soomaalida caqligeedu fayowyahay, waxayna Cirro u arkaan halyay maadaama uu qaatay go’aan geesinimo, wadaninimo iyo mid dad iyo dal jacayl ku dheehanyahay.\nAqbalaadda Cirro, waxay meesha ka saaraysaa baahitaanka rabshado ay horboodayaan dhalinyaro xamaasadaysan iyo waliba in madaxweynaha la doortayi aysan wakhti kaga lumin is jiid-jiid ee horay uu ka hawlgalo.


Ogaden News Agency (ONA) – Ururka OYSU Greater Manchester oo Kulan Isugu Yimid Magalada Manchester\nUrurka OYSU Greater Manchester oo Kulan Isugu Yimid Magalada Manchester\nPosted by ONA Admin\t/ January 23, 2012\nUrurka dhalinta OYSU Greater Manchester ayaa shir isugu yimid magaalada Mancheste. Shirkan ayaa waxa kasoo qeybgalay Maamulka Jaaliyada machester iyo Ururka haweenka ee Manchester.\nUjeedada shirkan ayaa ah mid lagusoo bandhigayay qorshayaasha Action Planka OYSU ee Sanadka 2012. Waxaa shirkan lasoo bandhigay qorshaha ururka OYSU ee sanadkan 2012 oo dhowaan lagusoo saaray shirkii dhalinyarada ee ku qabsoomay wadanka Germany. Waxaana dhalintu ay qiimeyn ku sameyeen sidii loo meel marin lahaa qorshayashaas.\nMasuliyiinta Jaaliyada Manchester ayaa ururka dhalinta ku ammaanay sida wanaagsan ee ururku uga howlgalo Gobolka manchester, waxayna dhalinta siiyeen guubaabo iyo taloyin ku aadan ururnimada.\nSidoo kale maamulka Haweenka ayaa dhalinta u balan qaaday inay kugarab istaagi doonaan shaqoyinka ay ururku qabanayaan sanadkan 2012, waxayna halkaas dhalinta kusiiyiin dhiiri galin.\nshirka ayaa sidoo kale waxa lagaga hadlay oo lasoo bandhigay warbixino la xidhiidha dhacdooyinki ugu danbeyay ee dhulka Somalida Ogadeniya ka dhacay. Sida Dilal iyo xadgudubyo ay ciidamada Ethiopia ka geysteen dhulka Ogadeniya bishaan. Waxaa kale oo shirkan lagaga hadlay xog waran ku aadan qaxotiyada Somalida Ogadeniya ee kusugan Geeska Afrika.\nJaaliyada Greater Manchester ayaa waxa dhowaan kusoo biiray qoysas badan oo dhowaan laga soo qaaday xeryaha Qaxootiga ee Geeska Afrika waxa ayna aad ula socdaan marxaladaha ay kusugan yihiin dadka ree ogadeniya ee kusugan xeryaha qaxotiga Kenya.\nShirkan ayaa waxa Ururka OYSU uu soo saarey go’amo uu ku canbaareynayo Ciidamada gumeysiga Ethiopia. Waxayna caalamka ugu baaqayaan gaar ahaan dowlada UK inay sida ugu dhaqso badan ay xidhiidho ulasameyso Dowlada Ethiopia islamar ahaantaasna baadhitaano lagu sameyo xadgudubyada ka dhanka ah Bani aadamka ee Taliska TPLF ka geystaan dhulka Somalida ogadeniya.


Xakameynta taabashada xanuunnada faafa\nWaa maxay xakameynta taabashada xanuunnada faafa?\nJeermiska qaarkiis si fudud ayuu hawa ahaan ugu sii gudbi karaa bukaannada kale. Xakameynta gaarka ah ee xanuunnada faafa waa hab looga hortago in xanuun la isu gudbiyo.\nMaxaa ilmahayga loogu daray xakameynta gaarka ah ee xanuunnada faafa?\nSababta ilmahaaga loogu daray xakameynta taabashada xanuunnada faafa waa xanuun uu qabo ama qabi karo. Xakameyntan waa sida lagu yareeyo fursadaha ay ku dhici karto in ilmaha kale uu wax jeermis ah u sii gudbo.\nMacluumaad dheeraad ah: ____________________________________________________________________________________________________________\nWaxaa ilmahaaga lagu hayn doonaa qol gaar ah oo la yiraahdo goobaha xanuunnada faafa “airborne infection isolation” ama qol aysan hawadu ka bixi karin “negative air-flow room”. Qolka lagu hayo ilmahaaga mar kasta waa uu xirnaan doonaa si looga hortago in uu jeermisku sii faafo. Waa inuu ilmahaagu qolka ku jiro, oo waxaa laga soo saari doonaa markuu marayo baaritaannada qaarkood iyadoo la sameynayo xakameyn gaar ah.


Snapdragon 855: Qualcomm processor-kiisii ugu horreeyay 7nm oo leh 5G | Androidsis\nSnapdragon 855 hadda waa rasmi: processor-ka cusub ee loogu talagalay dhamaadka-sare\nDhamaadkii Nofeembar warku wuxuu soo baxay, waxaa la filayaa taas U qalmid bixi si aad u soo bandhigto processor-keeda cusub ee loogu talagalay dhamaadka dhamaadka si rasmi ah 4-ta Diseembar. Ugu dambayntiina maalintii ayaa timid oo waxay noqotay. Dhowr daadin ka dib maalintii oo dhan shalay, habeenkii Waxaa si rasmi ah loo soo bandhigay Snapdragon 855. Waa processor-ka cusub ee summaddiisu cusub tahay, kaas oo xukumi doona qaybtan suuq ee ku jirta Android sannadka 2019.\nSnapdragon 855 waxay u taagan tahay inay keento horumarinno kala duwan oo muhiim ah kii ka horreeyay. Qualcomm wuxuu naga tagayaa processor xoog leh, oo leh joogitaan ballaaran oo sirdoon farsamo iyo barashada mashiinka iyo inay doonayso inay si kasta uga sarayso tartamayaasheeda tartamaya. Hesho\nSi buuxda u fulinaya, maxaa yeelay chipkan cusub ee ka socda Qualcomm wuxuu durba la baxayaa aragtiyo wanaagsan waxayna umuuqataa inay dhaaftay Exynos 9820 y Kirin 980 markay tahay waxqabadka. Markaa sanadka soo socda ee sare ee Android wuxuu yeelan doonaa processor awood badan oo leh fursado badan.\nSnapdragon 855: Waxaa lagu sameeyay 7nm iyo horumarinta AI\nMaaddaama ay horeyba u soo ifbaxday munaasabadihii hore, ugu dambayntiina lagu soo bandhigay bandhiggiisa, Snapdragon 855 waa processor-kii ugu horreeyay ee Qualcomm ku soo saaro 7 nm. Waxaan wajaheynaa processor oo diiradda saaraya maaraynta howlaha sirdoonka farsamada. Dareenkan, seddex jibaar awoodda ayaa la ballanqaaday, iyada oo ay ugu wacan tahay soo bandhigida algorithms sawir qaadista xisaabinta. Sidii la filayay, waxay leedahay unug NPU ah oo loogu talagalay maaraynta shaqooyinka sirdoonka farsamada ah.\nTani waa mid ka mid ah isbeddellada ka socda suuqa, kaas oo leh waxay rabaan inay helaan kaamirada ugu fiican, oo leh muhiimad weyn software-ka marka loo eego qalabka. Tan macnaheedu waa in algorithms la soo bandhigo si loo helo qaabab dheeri ah oo sawir ah. Tusaale ahaan, qaabka sawirka ee Pixels wuxuu leeyahay algorithm noocan oo kale ah, kaas oo u oggolaanaya muuqaalada adag in la xalliyo.\nDhinaca sawirada, Snapdragon 855 sidoo kale waa taagan yahay, lama filaan. Qualcomm muuqaalada GPU waxa ay ugu yeeraan Elite Gaming, kaas oo ku wajahan ciyaaraha. Si tan loo sameeyo, hagaajinta u muuqata inay xusuusineyso GPU Turbo waxaa lagu soo bandhigay taleefannada Huawei. In kasta oo sumadda xilligan aysan bixin faahfaahin ku saabsan astaamahan. Xaaladdan oo kale, processor-ku wuxuu adeegsanayaa Adreno 640 GPU, kaas oo ku habboon ciyaaraha.\nMuuqaal kale oo processor-ku ku taagan yahay ayaa ah hordhaca ah taageero loogu talagalay akhristaha faraha faraha ee ultrasonic shaashadda hoosteeda. Muuqaal aan ka helno moodooyin badan oo dheeri ah oo ku jira meelaha sare. Sidan oo kale, waxay ku heli doonaan taageeradan 2019, sanad la filayo in aan ku arki doonno muuqaalkan si heer sare ah taleefannada sare ee Android. Thanks to taageeradan, waxay u badan tahay inaan arki doono muuqaalkan marar badan.\nWaxaa sidoo kale jira warar muhiim ah oo ku saabsan isku xirnaanta. Sababtoo ah Snapdragon 855 waa kan ugu horreeya ee leh modem X50, taas ayaa ku mahadsan waxay taageertaa / u oggolaan doontaa isku xirnaanta 5G ee isticmaalayaasha. Sidan oo kale, processor-ku wuxuu noqonayaa kii ugu horreeyay ee suuqa siiya taageerada 5G. Iyadoo la tixgelinayo in taleefannada leh taageerada 5G la filayo inay yimaadaan nuska hore ee sanadka soo socda, layaab ma noqonayso in badankood ay isticmaali doonaan processor-kan.\nKu saabsan isticmaalka batteriga waxba lagama sheegin soo bandhigida. In kasta oo processor-rada cusub ee lagu soo saaray 7 nm guud ahaan ay la yimaadaan adeegsiga batteriga oo hooseeya. Marka waxay u oggolaan doontaa dadka isticmaala qaabka sare ee Android inay si hufan u isticmaalaan. Shaki la'aan, faa'iido in lagu xisaabtamo.\nSoosaarka Snapdragon 855 ayaa la filayaa inuu dhowaan bilaabmo. U badan tahay at MWC 2019 waxaan la kulannaa telefoonnadii ugu horreeyay suuqa isticmaalaya processor-kan cusub ee Qualcomm. Sideed u aragtaa processor-ka?\nWadada buuxda ee maqaalka: Androidsis » Noticias » Snapdragon 855 hadda waa rasmi: processor-ka cusub ee loogu talagalay dhamaadka-sare\nSida loo ogaado haddii ay tahay waqtigii loo wareejin lahaa taleefannada Android